Ženi iz stomaka izvadili tumor od 23 kilograma - Extra Cafe Magazin\nRADIO IGRICE SLIKE Magazin Početna » Magazin » 2012 » Jul » 5\nŽeni iz stomaka izvadili tumor od 23 kilograma Amerikanka je čekala mesec dana na operaciju da bi imala pravo na zdravstveno osiguranje, a za to vreme tumor je neprestano rastao. NJU DŽERZI - Američki hirurzi iz Nju Džerzija izvukli su ženinog stomaka tumor od 23 kilograma. Nesrećna žena kada je otkrila da ima maligni tumor na masnom tkivu oko creva čekala je više od mesec dana pravo na zdravstveno osiguranje u kategorijji onih iznad 65 godina. Za to vreme tumor je neprestano rastao i okružio unutrašnje organe pa je bilo potrebno da se uklanja sloj po sloj tokom petosatne operacije. "Radilo se o mršavoj ženi sa ogromnim stomakom. Izgledala je kao da nosi trojke", kazao je dr Dejvid Duprije koji je operisao 65-godišnjakinju Evelin u Medicinskom centru Rivervj u Red Benku, Nju Džerzi. Posle šest do osam nedelja kada je prvi put potražila pomoć lekara Elen je osetila nelagodu u stomaku i uočila da naglo dobija na težini. U trenutku kad je podvrgnuta operaciji njene noge su bile otečene, imale je 24 kilograma više. IZVOR\nSlatka jugonostalgija: Slatkiši i grickalice našeg detinjstva (VIDEO) Top 10 najčešće pretraživanih slika na Guglu u 2013. Zavirite u četvrtu sezonu "Igre prestola" (VIDEO) Revolucija: "Lego" auto na vazdušni pogon (VIDEO) SLIKA KOJA RAZARA KAMEN U DUŠI: Dečak živi na ulici, a sve što ima deli sa psom ... Sedam porno-pikanterija za koje niste čuli FERARIJEM NA FAKULTET: Pogledajte šta voze studenti u Dubaiju! POGLEDAJTE: Kako mali Bosanac piše pismeni sastav na temu Zima je Tim Galaksije krenuo u obračun (VIDEO) Vajda smenjen: Boris Beker novi Đokovićev trener PORUKICE\nMuzika uz koju se opustate LagodanStres u Muzika Poslednji film koji ste pogledali? Moonchild u Film Math Claw Machine - Besplatna iOS igr... peaksel u iOS Najlepsi momci na EC-u Barca1899 u Ženski kutak Mortal Kombat 4 Fatality Ammir u PC Igre Koju mrezu koristite VIP,TELENOR ILI ... stojkee95 u Mobilni Operateri KO JE ONLINE\nONLINE 44 GOSTI 43 ČLANOVI 1 alen93


CSR sertifikacija – Smart kolektiv\nHome|CSR Indeks, CSR Indeks, Dobre CSR prakse, FOP, Istraživanja, analize, publikacije|CSR sertifikacija\nadmin2020-08-21T07:58:27+00:0023 јануара, 2014|\nU okviru projekta „CSR Sertifikacija” razvili smo prvi sveobuhvatni sistem za sertifikovanje društveno odgovornih kompanija, prilagođen lokalnom kontekstu.\nPet kompanija u Srbiji uspešno su prošle proces sertifikacije i postale nosioci CSR sertifikata.\nUz podršku Američke agencije za međunarodni razvoj (USAID) i Instituta za održive zajednice (ISC), Nacionalna alijansa za lokalni ekonomski razvoj (NALED) je u saradnji sa partnerima Smart kolektivom i BCIF-om (sada Trag fondacija) 2011. godine pokrenula jedinstveni program sertifikacije društveno odgovornih kompanija pod nazivom „CSR Sertifikacija”. Ova sertifikacija predstavlja prvi nacionalni standard društveno odgovornog poslovanja u Srbiji, a namenjena je svim kompanijama koje žele da unaprede svoje procedure i procese u skladu sa zakonskim i etičkim normama odgovornog poslovanja. Ideja da se razvije nacionalni program za sertifikovanje društveno odgovornih kompanija zasnovana je na potrebi da se uspostavi i promoviše set jasnih standarda u ovoj oblasti u Srbiji, uzimajući u obzir svetske trendove, kao i lokalne specifičnosti.\nUloga Smart kolektiva na projektu bila je da razvije adekvatnu metodologiju i testira njenu efikasnost. Definisana je sveobuhvatna lista kriterijuma i indikatora na osnovu kojih se objektivno ocenjuje da li i u kojoj meri određena kompanija posluje društveno odgovorno. Razvoju metodologije prethodila je komparativna analiza ključnih indikatora društvene odgovornosti u 40 zemalja u razvoju. Identifikovano je 119 indikatora koji su grupisani u pet podjednako važnih oblasti: Korporativno upravljanje, Tržište, Radno okruženje, Lokalna zajednica i Životna sredina. Prema definisanim kriterijumima, sertifikat o društvenoj odgovornosti stiču one kompanije koje ispune preko 75% kriterijuma u svih pet oblasti poslovanja. Prvih 5 kompanija koje su nosioci CSR sertifikata u Srbiji su Tigar, Sunce Marinković, Holcim, Coca-Cola HBC Srbija i Eurobank.\nZa više informacija o projektu posetite sajt NALED-a, preuzmite promotivnu brošuru ili vodič za CSR sertifikaciju.


Likovni konkurs „Čime ćemo obogatiti Evropsku uniju?“ | podunavlje.info\nLikovni konkurs „Čime ćemo obogatiti Evropsku uniju?“\nBEOGRAD, 18. oktobar 2018 – Uz podršku Evropske unije razvojni program EU PRO je otvorio nagradni likovni konkurs na temu „Srbija u EU – Čime ćemo obogatiti Evropsku uniju?“ za učenike i učenice srednjih škola i gimnazija iz 99 gradova i opština, među kojima su i Smederevo, Smederevska Palanka i Velika Plana.\nOvogodišnja tema pred srednjoškolce i srednjoškolke stavlja zadatak da razmišljaju o aktivnoj ulozi Srbije u procesu evropskih integracija i da, imajući u vidu našu bogatu istoriju, tradiciju, kulturno nasleđe ali i savremeno društvo koje živi i promoviše ključne evropske vrednosti, predstave one kvalitete kojima će Srbija obogatiti Evropsku uniju.\nNajbolji radovi po oceni žirija naći će se na stranicama kalendara EU PRO-a za 2019. godinu, dok će njihovi autori i autorke biti nagrađeni laptop i tablet računarima i mobilnim telefonima. Putem konkursa pozvane su i škole da organizuju interna školska takmičenja, a ona koje se bude pokazala kao najbolja u angažovanju i organizaciji dobiće kao nagradu laptop i projektor.\nDetaljnije informacije o likovnom konkursu mogu se naći na internet stranici EU PRO-a: Propozicije likovnog konkursa za kalendar EU PRO-a za 2019.\nPesnici u Udruženju paraplegičara\n04/07/2020, 7:54 pm


/ ARHITEKTONSKI FAKULTET /VIJESTI /POZIV ZA UČEŠĆE STUDENATA UNIVERZITETA CRNE GORE: IZLOŽBA POVODOM OBILJEŽAVANJA 250 GODINA OD ROĐENJA LUDVIG VAN BETOVENA\nMUZIČKA ARHITEKTURA LUDVIG VAN BETOVENA\nArhitektonski fakultet u Podgorici u septembru 2020. godine obilježava 18 godina postojanja studijskog programa Arhitektura. Povodom Dana fakulteta, u kontinuitetu se organizuju izložbe studentskih projekata, a ove godine, u saradnji sa Ambasadom SR Njemačke, planirano je izložbu upotpuniti multi (inter) disciplinarnim sadržajem, koji treba da doprinese obilježavanju 250 godina od rođenja jednog od najvećih svjetskih muzičara i kompozitora svih vremena, Ludvig van Betovena. U tom pravcu, ideja je, da odabrani timovi studenata Arhitektonskog fakulteta u Podgorici, ali i studenti partnerskih fakulteta, pod mentorstvom profesora i saradnika, ponude arhitektonski, urbanistički i dizajnerski odgovor na temu života i djela Betovena (u tekstualnom i grafičkom formatu). Ovaj univerzalno značajan jubilej, obilježiće brojne institucije širom svijeta, čime bi Arhitektonski fakultet postao dio globalne mreže koji slavi jubilarnu godinu od rođenja ovog velikog umjetnika.\n,,Arhitektura je okamenjena muzika’’, čuvena je izreka Fridrih Fon Šelinga, koji aludira na uzajamnu povezanost i sinergiju arhitekture i umjetnosti. Interdisciplinarnost koju nalaže savremeno doba, još jednom nas obavezuje da promišljamo kompleksnije, a ovaj povod i tema upravo provociraju takav pristup. U tom smislu, potrebno je da kandidat / grupa studenata, ‘’dekonstruišu’’ stvaralački opus Betovena, prevodeći njegovu muziku, njegovu dramatičnu i senzitivnu stvaralačku energiju, ali i njegove ideale o slobodi, na polje arhitekture i arhitektonskog jezika.\nSvjetski poznat primjer uspješne prakse u ovoj oblasti, ističe se rad i djelo italijanskog arhitekte i grafičkog dizajnera Federico Babine, koji je dominantno svoj stvaralački opus usmjerio upravo na prevođenje umjetnosti na polje arhitekture. On je, tumačeći najpoznatija ostvarenja iz oblasti muzike, filma, poezije, transponovao njihovu ideju i koncept u arhitektonsko djelo – objekat, prezentujući ga pri tom kroz savremen grafički jezik – plakat (više na: https://federicobabina.com/). Samim tim, u ovom procesu mogu učestvovati I studenti drugih oblasti, koje ne moraju nužno biti povezane sa muzikom i umjetnošću uopšte.\nStudentima se ostavlja sloboda u izboru motiva koji će obraditi iz impozantne Betovenove biografije i stvaralaštva.\nPrezentacija rješenja će biti prikazana u digitalnoj formi i u vidu plakata dimenzija 100x300cm (portrait), u visokom kvalitetu rezolucije.\n*Templejt će naknadno biti dostavljen učesnicima.\nStudentima se ostavlja mogućnost umrežavanja sa kolegama – studentima sa drugih univerzitetskih jedinica, u cilju kreiranja inovativnog, savremenog i interdisciplinarnog rješenja.\nKonsultacije sa mentorima će se obavljati preko zoom aplikacije.\nDoc.dr Svetlana Perović, dia\nMSc Ema Alihodžić Jašarović,saradnik\nBojana Raspopović, saradnik\nRok za finalnu predaju rada: 31.08.2020.godine\nKontakt za prijavu i predaju rada:\nPoziv za ucesce studenata na izložbi AF_2020.pdf


Anes Cerić - Dijaspora i turizam - BiH u srcu\nDr Anes Cerić je učestvovao u organizovanju BH UK Networka (Zajednice BH udruženja u Velikoj Britaniji), te razvoju organizacije, obezbjeđivanju finansijskih sredstava za rad i razvoj organizacije, planiranje, implementaciju i monitoring mnogobrojnih lokalnih, nacionalnih i internacionalnih projekata. Organizacija ove godine obilježava 25 godina postojanja, a pored mnogobrojnih projekata organizacija je uspjela da obezjbedi i svoj vlastiti objekat-Bosansku kuću u srcu Velike Britanije.\nTrenutno obnaša funkciju menadžera u BH UK Networku. U Anderman Ceramic Ltd obavljao je funkciju koordinatora nabavke za područje jugozapadne Evrope, a u Royston and Jones associates bio je savjetnik za investicije.\nBio je najmlađi član Inicijativnog odbora koji je organizovao osnivački kongres Svjetskog saveza dijaspore Bosne i Hercegovine (SSDBiH) te je petnaest godina obavljao funkciju sekretara organizacije i bio je jedan od koordinatora Radne grupe za biznis koja je imala za cilj promovisanje stranih ulaganja u Bosni i Hercegovini i organizovanje radnih posjeta za potencijalne investitore.\nOsnovno i srednje obrazovanje završio je u Sanskom Mostu (BiH), fakultet u Wolverhamptonu (UK), magistrirao je na Harper Adams Univerzitetu (međunarodni poslovni menadžment), a doktorsku desertaciju u Banjaluci (Direktna strana ulaganja u zemljama tranzicije: Bosna i Hercegovina-percepcija, konkurentnost i perspektiva).


Banjaluka: Punktovi za vakcinaciju i u seoskim i prigradskim ambulantama\nBanjalučki Dom zdravlja od danas otvara nove punktove za vakcinaciju u seoskim i prigradskim ambulantama porodične medicine, pored dosadašnjeg punkta u hali Banjalučkog velesajma.\nDanas se vrši vakcinacija protiv kovida-19 za sve zainteresovane osobe koje su registrovane u ambulantama porodične medicine Dragočaj, Potkozarje, Verići i Piskavica, saopšteno je iz Doma zdravlja Banjaluka.\nPrema rasporedu rada novih punktova u seoskim i prigradskim ambulantama porodične medicine, sutra će se vakcinacija vršiti u ambulanti porodične medicine Zalužani, u srijedu 28. jula u ambulantama porodične medicine Srpske Toplice, Krupa na Vrbasu, Bočac i Karanovac.\nU četvrtak, 29. jula, vakcinacija će se vršiti u ambulantama porodične ambulante Motike i Mišin Han, a u petak, 30. jula u ambulantama porodične medicine Česma, Vrbanja, Borkovići i Bronzani Majdan.\nDirektor Doma zdravlja u Banjaluci Nevena Todorović sutra će posjetiti novootvoreni punkt za vakcinaciju u ambulanti porodične medicine u Zalužanima gdje će obavljati preglede lica prijavljenih za vakcinaciju.\nIz Doma zdravlja mole građane iz banjalučkih naselja da ubuduće kontaktiraju svoje timove porodične medicine da bi najavili termin.\nNapomenuli su da će i pored navedenih punktova i dalje biti otvoren punkt u hali Banjalučkog velesajma tako da će građani imati priliku da se vakcinišu na obje lokacije.\nRaspored vakcinacije u hali Banjalučkog velesajma biće dostupan na zvaničnoj internet stranici i na Fejsbuk stranici Doma zdravlja.\n,,Shodno Zaključku o potrebi za ubrzavanjem procesa vakcinacije protiv kovida-19 u Republici Srpskoj donesenim od Republičkog štaba za vanredne situacije Vlade Republike Srpske 7. jula `Dom zdravlja` u Banjaluci je pristupio formiranju novih punktova za vakcinaciju protiv kovida-19, s ciljem da se olakša i ubrza proces masovne imunizacije’’, navodi se u saopštenju.


Naslovnica AP Vojvodina Sastanak sa Šefom delegacije Evropske unije u Srbiji\nBeograd,13. april 2021. godine\nPredsednik Vučić je istakao da je članstvo u Evropskoj uniji prioritetni cilj Srbije i da je neophodno blagovremeno obavestiti EU o svim merama koje Srbija preduzima u oblasti vladavine prava. Ambasador Fabrici je izrazio zadovoljstvo na konstruktivnom i korisnom sastanku, naglasivši da je napredak u vladavini prava i demokratskom upravljanju jedan od ključnih elemenata koji diktira tempo napretka Srbije u procesu pristupanja Evropskoj uniji.\nPozdravivši prisustvo predsednice Vlade i nekoliko ministara, naglasio je da vladavina prava prožima različite sektore Vlade i društva u celini.\nDvojica sagovornika su naglasili da bi zakonodavstvo i strategije trebalo da se razviju kroz inkluzivne i sadržajne konsultacije svih učesnika. „Srpski parlament bi trebalo da zvanično otpočne drugu fazu međustranačkog dijaloga, dok radna grupa za izbore treba da počne sa primenom prioritetnih preporuka OSCE-ODIHR, uz redovne konsultacije sa ODIHR.\nTakođe, neophodno je izraditi nacrt i primeniti raspored za ključne odrednice u procesu ustavnih reformi“, istakao je predsednik Vučić. On je naglasio da je neophodno brzo početi sa primenom radnji predviđenih u akcionom planu medijske strategije, što obuhvata i početak izrade nacrta za izmene i dopune Zakona o javnom informisanju i medijima.\nIzrada revidiranog Zakona o finansiranju političkih aktivnosti u skladu sa preporukama ODIHR, takođe je jedan od uslova kako bi Srbija brže napredovala u pristupnim pregovorima i učinila pravi napredak u vladavini prava. Zaključeno je da je u procesu pridruženja neophodno prilagoditi strategije i zakonodavstvo u drugim oblastima osnovnih prava poput rodne ravnopravnosti i nasilja nad ženama, kao i da je potrebno preduzeti sadržajne i delotvorne korake za borbu protiv korupcije.\nPrethodni članakVasović pravi izbor za predsednicu Vrhovnog kasacionog suda\nSljedeći članakForosko Gradonačelnik thaj predsednik skupštine sas ando JKP "Energana"\nPunkt za vakcinaciju od Ponedeljka u prostorijama zatvorenog bazena\nSvečanom obeležavanju Svetskog dana Multiple skrelize\nPredsednik Mirović primio episkopa sremskog Vasilija


Objavljeno 05.01.2019. u 14h\nViše stotina članova i volontera Crvenog krsta Zrenjanin pored edukativnih aktivnosti koji su namenjeni sugrađanima svih uzrasta, prepoznatljivi su i po nesebičnim humanitarnim delatnostima.\nJednu od takvih akcija čine i podele odeća i obuća onim sugrađanima, kojima je ovaj vid pomoći veoma neophodan. Za njihovu uspešnu realizaciju zaduženi su volonteri Osnovnih organizacija Crvenog krsta na teritoriji našeg grada.\nOsnovna organizacija Crvenog krsta „Mužlja“ od svog ponovnog osnivanja 2016. godine, u saradnji sa Odborom za socijalna pitanja Saveta Mesne zajednice i Udruženjem starosnih i invalidskih penzionera, mesečno više puta organizuje akcije podele obuća i odeća za socijalno ugrožena i stara lica.\nPotreba za podelom je sve veća, jer se na akcije u poslednje vreme odazivaju i višečlane porodice i ona deca, čiji su roditelji nezaposleni ili rade u okviru sezonskih poslova.\n– Tužno je gledati kako mlade porodice koje žive od socijalne pomoći ili od veoma malih plata nemaju način da obezbede najosnovniju garderobu za sebe i svoju decu. Srca su nam uvek puna dok gledamo njihova radosna lica kako sa pažnjom pakuju svu potrebnu odeću i obuću za njihove najbliže – ističu Mužljanci.\nSituacija je slična i u Osnovnim organizacijama Crvenog krsta „Bagljaš”, „Žarko Zrenjanin” i „Gradnulica”. Broj građana koji žive u stanju socijalne potrebe je sve veći, a prilikom jedne akcije podeli se između 500 i 1000 kg dobro očuvane garderobe.\nPredstavnici Crvenog krsta pomenutih Mesnih zajednica za naš portal su izjavili, da ove tradicionalne humane delatnosti godišnje se održavaju više puta, sa ciljem da pomognu onim meštanima kojima je ovakav vid pažnje potreban.\nPored toga, ovo je prilika i za promovisanje ljudske dobrote i humanosti.\nTagovi:crveni krst bagljas, crveni krst gradnulica, crveni krst mužlja, crveni krst zarko zrenjanin, humane akcije, podela odece, Vesti Zrenjanin, zrenjanin


Fabrička fabrika za brzo prototipiranje 3D štampanja - Cenovnik & Quotation za brzo prototipiranje 3D štampanja - MASTARS\nDebljina preseka štampača (tj. Smer Z) i rezolucija ravnog pravca, odnosno XY pravca, računaju se u dpi (piksele na inč) ili mikrometre. Tipična debljina je 100 μm, što je 0,1 mm, a neki štampači kao što je ObjetConnex serija ...\nDebljina preseka štampača (tj. Smer Z) i rezolucija ravnog pravca, odnosno XY pravca, računaju se u dpi (piksele na inč) ili mikrometre. Tipična debljina je 100 μm, što je 0,1 mm, a neki štampači, kao što su ObjetConnex serija i 3D Systems 'ProJet serija, mogu štampati tanki sloj od 16 μm. Pravac ravnine može štampati sličnu rezoluciju laserskom štampaču. Štampani "kapi sa mastilom" obično imaju prečnik od 50 do 100 mikrona. Obično traje nekoliko sati do dana da se proizvede model koristeći tradicionalne metode, u zavisnosti od veličine i složenosti modela. Korišćenje tehnologije 3D štampanja može smanjiti vreme na nekoliko sati; naravno, to je određeno performansom štampača i veličinom i složenošću modela.\nTradicionalne proizvodne tehnike, poput brizganja, mogu proizvoditi velike količine polimernih proizvoda po nižim troškovima, dok 3D tehnologije štampanja mogu proizvoditi relativno mali broj proizvoda na brži, elastičniji i niži troškovi. 3D štampač veličine desktop računara može zadovoljiti potrebe dizajnera ili koncepta razvojnog tima za proizvodnju modela.\nRezolucija 3D štampača je dovoljna za većinu aplikacija (zakrivljene površine mogu biti grube, kao što su jaggies na slikama), a za veću rezoluciju mogu se izvršiti pomoću tekućeg 3D štampača. Nekoliko veći objekti mogu biti snimljeni i polirani malo da se dobije glatka površina "visoke rezolucije" stavka.\nNeke tehnologije mogu istovremeno da štampaju na više materijala. Neke tehnike takođe koriste podršku tokom procesa štampanja. Na primer, prilikom štampanja objekata koji imaju obrnuti oblik, neophodni su neki predmeti koji se lako uklanjaju (kao što su rastvorljivi materijali) kao podrška.\nHot Tags: 3D štampanje brza prototipova, fabrički, prilagođeni, cjenik, citat


Upravni odbor Udruženja/udruge BH novinari i Linija za pomoć novinarima izrazili su zabrinutost zbog verbalnog napada i vrijeđanja glavne urednice portala Tačno.net Štefice Galić i urednika Amera Bahtijara, koji se desio u petak, 2. januara u Mostaru.\nUrednici Galić i Bahtijar su napadnuti nakon izlaska iz kino sale, kada su ih presrela dvojica muškarca u 30-im godinama, počeli ih vrijeđati i prijetiti kako će "zbog pisanja završiti kao profesor Slavo Kukić", koji je pretučen u Mostaru krajem juna 2014.\n„Verbalni napad na Šteficu Galić i Amera Bahtijara predstavlja nedopustiv akt nasilja nad ovo dvoje novinara, koje neprekidno traje od 2012. godine i ciljano se ponavlja s namjerom zastrašivanja i prestanka rada portala Tačno.net, poznatog po antifašizmu, promoviranju društva tolerancije i visokih demokratskih vrijednosti“, ocjenjuje se u saopćenju za javnost.\nDodaje se da je ovaj napad istovremeno i prijetnja ličnoj sigurnosti Štefice Galić i Amera Bahtijara, zbog čega BH novinari zahtjevaju od MUP-a Hercegovačko-neretvanskog kantona njihovu posebnu zaštitu, kao i hitnu istragu i produzimanje pravnih radnji koje će dovesti do kažnjavanja počinitelja.\nHitna istraga i javno objavljivanje identiteta napadača neophodni su i zbog činjenice da su se u javnosti već pojavile informacije o napadačima.\nKako se ističe u saopćenju, jedan od njih je, pretpostavlja se, Antonio Vrljić, uposlenik Državne agencije za istrage i zaštitu (SIPA), a drugi Josip Čuljak, sudionik demonstracija u Ljubuškom iz 2012., koje su rezultirale prijetnjama smrću i fizičkim napadom na Šteficu Galić, te njenim kasnijim preseljenjem u Mostar.\n„Ukoliko se informacije o identitetu napadača pokažu tačnim, bh. policijske strukture i nadležna ministarstva morat će javno odgovoriti zašto se njihovi uposlenici pojavljuju među napadačima na novinare, te kakve su mjere poduzeli da se brutalno nasilje nad urednicom Galić preduprijedi i omogući joj se normalan i siguran život“, navodi se u saopćenju.\nAdvokatski tim Linije za pomoć novinarima trenutno vodi pet sudskih postupaka u vezi s klevetničkim sadržajima i širenjem govora mržnje prema Štefici Galić, koji su uslijedili nakon prikazivanja filma "Neđo od Ljubuškog" u ljeto 2012.\nTakođer, zbog fizičkog nasilja nad urednicom portala Tačno.net. Sud u Širokom Brijegu je 2014. pravomoćno kaznio Veru Dedić iz Ljubuškog sa tri mjeseca zatvora uvjetno i 600 KM novčane kazne.\nBH novinari i Linija za pomoć novinarima će, ukoliko domaće policijske snage ne otkriju vinovnike posljednjeg napada na urednike portala Tačno.net i ne provedu ostale zakonske mjere njihove zaštite, zahtijevati smjenu čelnih ljudi policije HNK-a, te zatražiti posebnu zaštitu Šrefice Galić i Amera Bahtijara od međunarodnih organizacija nadležnih za zaštitu slobode izražavanja i sigurnost novinara, saopćeno je iz Upravnog odbora Udruženja/udruge BH novinari.


Sastanak sa predstavnicama Jevrejske zajednice u Crnoj Gori - Centar za očuvanje i razvoj kulture manjina Crne Gore\nAktuelno Sastanak sa predstavnicama Jevrejske zajednice u Crnoj Gori\nU cilju jačanja institucionalnog djelovanja i širenja programskog obuhvata Javne ustanove Centar za očuvanje i razvoj kulture manjina Crne Gore, danas je održan radni sastanak sa predstavnicama Jevrejske zajednice u Crnoj Gori.\nU radu sastanka učestvovali su Salko Luboder, direktor Centra, Izedina Adžović-Škrijelj, samostalna stručna saradnica za planiranje programskih aktivnosti, Nina Ofner Bokan, predsjednica Jevrejske zajednice Crne Gore i Ljiljana Vuković, generalna menadžerka Zajednice.\nBudući da se po prvi put uspostavlja saradnja sa Jevrejskom zajednicom u Crnoj Gori, satanak je iskorišćen kao dobra prilika za kratku prezentaciju programskih aktivnosti JU Centar za očuvanje i razvoj kulture manjina Crne Gore.\nPredstavnice Jevrejske zajednice izrazile su spremnost za saradnju. Prepoznati su mogući projekti saradnje s ciljem unapređenja kulturnog i nacionalnog identiteteta Jevreja u Crnoj Gori, jačanja multietničkog sklada i snaženja bogatstva različitosti crnogorskog društva.\nOvom prilikom uručeni su primjerci Leksikona slikara manjinskih naroda “Saga svjetlosti” i još nekih reprezentativnih publikacija u izdanju JU Centar za očuvanje i razvoj kulture manjina Crne Gore, a predstavnice Jevrejske zajednice su uzvratilile poklonom nekoliko svojih izdanja.\nPrethodnoŠestanska ženska nošnja\nSledećeProgramom „Biseri sa našeg đerdana“ u Rožajama nastavlja se manifestacija „Svi smo mi Crna Gora – bogatstvo različitosti“


U Bijeljini uhapšena četiri lica osumnjičena za ratne zločine\nNaslovnica Posavina Bijeljina U Bijeljini uhapšena četiri lica osumnjičena za ratne zločine\nBijeljina – Pripadnici Agencije za istrage i zaštitu /SIPA/ BiH jutros su po nalogu Tužilaštva BiH na području Bijeljine i okoline slobode lišili četiri lica osumnjičena za ratne zločine protiv bošnjačkih civila u Janji, saopšteno je iz Tužilaštva i Sipe.\nSlobode su lišeni Zoran Bogdanović, Milan Đokić, Ljubiša Ikić i Branislav Trišić, aktivni inspektor Obavještajno-bezbjednosne agencije /OBA/ BiH.\nUporedo sa hapšenjima, na dvije lokacije vrše se pretresi objekata koje koriste osumnjičena lica s ciljem pronalaska i privremenog oduzimanja predmeta koji mogu poslužiti kao dokaz u daljem postupku.\nNavedeni osumnjičeni su pod istragom Posebnog odjeljenja za ratne zločine i osumnjičeni su da su od 1992. do 1994. godine, u svojstvu pripadnika i komandnog kadra MUP-a Republike Srpske, CJB Bijeljina – Stanica milicije Janja, učestovali u širokom i sistematičnom napadu usmjerenom protiv bošnjačkog stanovništva na području Janje i okolnih mjesta.\nOni su osumnjičeni za nezakonita zatvaranja, pretrese i hapšenja civilnog bošnjačkog stanovništva na području Janje i okoline.\nOsumnjičeni će tokom dana biti predati postupajućem tužiocu, koji će ispitati osumnjičene i nakon toga donijeti odluku o pokretanju prijedloga za određivanje mjere pritvora ili mjera zabrane u skladu sa zakonom.


Dačić: Još se traga za rešenjem kosovskog problema - iKragujevac\n(VIDEO) KRAGUJEVAC: Čuvanje pasa u potpuno nehumanim uslovima, a evo šta kaže zakon\nDačić: Još se traga za rešenjem kosovskog problema\nsubota, 22 decembar 2012 15:09\nPredsednik Socijalitičke partije Srbije i premijer Srbije Ivica Dačić izjavio je danas da se traga za rešenjem kosovskog problema koje će biti privremeno zbog nerešenog statusa Pokrajine, a do koga se može doći isključivo dijalogom.\nDačić je na sednici Glavnog odbra SPS rekao da je platforma za Kosovo i Metohiju prvi dokument koji je predsednik Srbije izložio predstavnicima međunarodne zajednice.\n"To je naš pogled na rešavanje tog problema i dosta je bilo politike da je Kosovo Srbija, a u realnom životu je Kosovo sve dalje od Srbije", rekao je lider SPS-a.\nDačić je naglasio da je prioritet briga o Srbima koji žive na Kosovu i da je licemerno da socijaliste optužuju za Kosovo oni koji su za vreme bombardovanja pobegli iz zemlje kada je vođen rat i oni koji školuju decu u zemljama EU, a sada SPS kritikuju za politiku koju vodi.\n"Ako je to tako vratite se svi, pa da živimo izolovano", rekao je Dačić.\n"SPS je ratovao za Kosovo, a optužuju nas oni koji su 13 godina iz dana u dan predavali to Kosovo i nisu uspeli da sačuvaju ono što mi jesmo, a u njihovo vreme izgrađeni su mnogi faktori subjektiviteta Kosova. Mora se spasti ono što se spasti može", naglasio je Dačih.\nDačić je naglasio da oni koji su napadali nekadašnjeg lidera SPS-a Slobodana Miloševića zbog politike koju je tada vodio u vezi sa Kosovom sada optužuju njih da su tu politiku napustili.\n"Ako je to tako zašto ste rušili Miloševića, zašto ste ga onda izručili Haškom tribunalu, a kad smo već kod toga to je bilo neustavno, jer tada nije postojao Zakon o saradnji sa Hagom" , rekao je Dačić.\nČeka nas godina velikih ispita, rešili smo da pobedimo\nDačić je poručio da je 2012. bila godina velikih promena, ali da će naredna biti godina velikih ispita koji neće moći da se odlože i u kojoj će Srbija morati da vodi aktivnu politiku.\n"Pripremite se za ispite, odlaganje ispita neće biti. Drugog ispitnog roka neće biti. Mi sa bojnog polja ne možemo da pobegnemo, a ako smo već u areni imamo dve mogućnosti - da nas poraze ili da pobedimo. Siguran sam da znate šta smo rešili - da pobedimo", rekao je Dačić na sednici Glavnog odbora SPS u Centru "Sava".\nOn je naglasio da neće biti mnogo vremena za praznovanje, da su teme koje su pred državom i narodom teške, ali da se moraju rešavati i da se ne smeju ostavljati drugim generacijama. Prema njegovim rečima, zbog toga je potrebno voditi politiku u svim pravcima - i u definisanju naše jasne strategije i u definisanju odnosa prema međunarodnoj zajednici.\nOn je istakao da je i ranije govorio, a da i danas stoji iza toga, da Srbija treba da vodi politiku u kojoj neće dozvoliti da bude ponižavana i da će verovati u sopstvene snage, a da bi bilo tako mora voditi aktivnu politiku.\n"Vreme je da umesto časnih poraza imamo rezultate. Treba nam patriotizam, ali racionalan i ostvariv, bez guranja naroda u uzaludne žrtve. Treba nam pobeda, treba nam odgovornost za politiku koja se vodi. Dosta je loših procena, a ničije odgovornosti zbog kojih cenu plaća ceo narod", istakao je Dačić.\nUkazujući da je potrebno da se Srbija "ne ostvaruje u porazima već u rezultatima", on je naglasio da su potrebni rezultati i u ekonomiji, smanjenju nezaposlenosti, kao i socijalnoj pravdi, ali i u izgradnji demokratskih institucija društva.\n"Mi ne smemo da dozvolimo da se borimo za vlast, već za onakvu Srbiju kakvu želimo i u kojoj će se poštovati prava i slobode, za Srbiju u kojoj će mediji biti slobodni, a pravosuđe nezavisno i za Srbiju koja će se bespoštedno boriti protiv kriminala i korupcije, gde neće biti važno čiji je ko nego da li je počinio krivično delo", rekao je Dačić.\nSrbija zaslužuje da uđe u EU\nDačić je izjavio i da Srbija zaslužuje da uđe u Evropsku uniju, ali sa nacionalnim identitetom.\nPrema Dacićevim rečim, Srbiji je potrebna EU zbog ekonomskog razvoja i zaslužuje da uđe u Uniju, ali ne uz ponižavanje nacionalnih i državnih interesa.\n"Srbija zaslužuje da uđe u EU, ali sa nacionalnim identitetom, a ne da klimne glavom na sve što misli da je podsticaj iz Brisela", rekao je Dačić i naglasio da je to i obaveza prema generacijama koje dolaze.\nOn je kao razloge za ulazak Srbije u EU, između ostalog naveo kao primer i ono što je čuo tokom nedavnog boravka u Bugarskoj. On je članovima Glavnog odbora stranke preneo da je tada sa bugarskim zvaničnicima razgovarao o izgradnji gasovoda koji će Bugarsku i Srbiju koštati po 60 miliona evra.\n"Mi smo od EU dobili 10 miliona evra, a 50 miliona evra ćemo morati da obezbedimo sami. Oni su sve dobili od EU", rekao je Dačić i upitao: Da li je Srbiji potrebna EU ili nije?.\nOn je, takođe, istakao da je zemlji čiju vladu vodi potreban taj napredak ka evropskoj porodici naroda i prepričao razgovorom s jednim švajcarskim diplomatom, koji ga je, kaže, iznenadio.\n"Rekao mi je da ako nastavimo ovako u EU ćemo ući pre Švajcarske. Ne znam da li se šalio sa mnom, ali znam da je Srbiji potrebna EU, a Švajarskoj nije", zaključio je premijer Srbije.


Saopštenje REM-a povodom pristiglih prijava organizacije Građani na straži | REM\nSaopštenje REM-a povodom pristiglih prijava organizacije Građani na straži\n06. februar 2019. 14:40:24\nSavet Regulatornog tela za elektronske medije, na sednici održanoj dana 06. februara 2019. godine, doneo je odluku da se odbace, kao neosnovane, prijave organizacije „Građani na straži“ koje su pristigle povodom prikazivanja dela spota Srpske napredne stranke u informativnim programima TV Prve i Hepi TV.\nU Regulatorno telo za elektronske medije pristiglo je više stotina prijava protiv TV Prva i Hepi TV, zbog, kako se navodi, emitovanja spota SNS koji predstavlja političko oglašavanje van predizborne kampanje, čime su, prema navodima u prijavama, učinjene povrede člana 47. tačka 5) Zakona o elektronskim medijima i povrede članova 12. i 14. Zakona o oglašavanju.\nSlužba je utvrdila da prikazani sadržaji nisu u suprotnosti sa članom 47. tačka 5) Zakona o elektronskim medijima jer je, u nekoliko navrata, prikazan samo deo spota i to u informativnim emisijama, vesti, u blokovima koji su sadržali druge priloge koji su se odnosili na isti događaj – proteste, uz najavu da je SNS snimila spot koji se prikazuje na društvenim mrežama.\nNa taj način posmatrano, ne mogu se dovoditi u pitanje povreda Zakona o oglašavanju, članovi 12. i 14., jer oglašavanja nije ni bilo. U navedenim slučajevima radilo se o neprikosnovenom pravu gledalaca na informisanje o događaju (objavljivanje spota na društvenim mrežama).\nSlužba za nadzor i analizu, razmatrajući sve pristigle dopise, smatra da ne postoji osnovi za pokretanje postupka.


Rezultati testiranja u Federaciji: Više od 1.000 testiranih, 174 nova slučaja – Prva.ba\nU protekla 24 sata, u Federaciji BiH testirano je 1.016 uzoraka, od kojih su 174 bila pozitivna na SARS-CoV-2.\nNovi slučajevi registrirani su u Srednjobosanskom, Zeničko-dobojskom, Hercegovačko-neretvanskom, Zapadnohercegovačkom, Tuzlanskom, Posavskom, Bosansko-podrinjskom, Kantonu 10 i Kantonu Sarajevo.\nZaključno sa današnjim danom, u Federaciji BiH oporavljeno je 2.614 pacijenata, dok je trenutno aktivno 2.896 slučajeva pozitivnih na SARS-CoV-2.\nOd 121 potvrđenog smrtnog ishoda u Federaciji BiH, 80 osoba je muškog (66,12 posto) i 41 ženskog spola (33,88 posto).\nŠto se tiče starosne strukture, 85 preminulih pacijenata (70,34 posto) je imalo više od 65 godina.\nRefko prodaje kukuruz na plažama, kaže da zaradi od 50 do 70 eura dnevno\nTurnir u čast Srđana Aleksića okupio mlade fudbalere iz osam klubova


Od EIF-a 4,65 mln evra za preduzetnistvo u romskim zajednica\nTanjug 12. aprila 2022. 15:17\nLUKSEMBURG – Evropski investicioni fond (EIF) odobrio je 4,65 miliona evra kao podršku preduzetništvu i otvaranju radnih mesta u romskim zajednicama u Srbiji, Severnoj Makedoniji, Rumuniji i Bugarskoj, u okviru Programa EU za zapošljavanje i socijalne inovacije (EaSI) .\nEvropski investicioni fond, deo Grupacije Evropske investicione banke, potpisao je garancijski ugovor sa investicionom organizacijom REDI Economic Development S.A. (REDI) vredan 4,65 miliona evra radi poboljšanja pristupa finansiranju za preduzetnike koji posluju u romskim zajednicama.\nOva inicijativa, koja se realizuje uz podršku EU, obezbediće finansiranje za više od 300 malih preduzeća i otvoriti najmanje 1.000 radnih mesta.\nSredstva će biti na raspolaganju mikropreduzećima koja posluju u marginalizovanim romskim zajednicama, koja će moći da dobiju kredite u iznosu do 25.000 evra.\nPored finansijske podrške, REDI će pružiti i tehničku pomoć kroz neposredan rad sa preduzetnicima da bi se bolje odgovorilo na njihove specifične potrebe.\nOvo je prvi namenski finansijski instrument EU namenjen romskim zajednicama, kojim se obezbeđuju inkluzivne mogućnosti zapošljavanja i razvoj specifičnih finansijskih proizvoda i usluga za ovu grupu.\nREDI je investiciona organizacija registrovana u Luksemburgu od novembra 2019. godine, u kojoj NVO romska inicijativa za razvoj preduzetništva (NVO REDI) jedina ima učešće.


SAZNAJEMO Krkobabić izdao Dačića, šuruje sa Vučićem\nPartija ujedinjenih penzionera Srbije (PUPS) raskida dugogodišnju koaliciju sa Socijalističkom partijom Srbije i Jedinstvenom Srbijom i namerava da se prikloni naprednjacima.\nPripreme za izbore: Krkobabić, Vučić i Dačić\nO predlogu da PUPS na naredne izbore ide u koaliciji sa SNS i da definitivno promeni partnere glasaće se na Glavnom odboru stranke krajem septembra, saznaje „Blic“.\nIzvor „Blica“ navodi da je centrala PUPS-a pre petnaestak dana poslala svim gradskim i opštinskim odborima zahtev da se izjasne s kojom strankom na lokalu imaju najbolju saradnju i koga vide kao najboljeg budućeg koalicionog partnera.\n- Trenutno su u igri dve kombinacije. Da li ćemo se opredeljivati generalno prema koaliciji ili će opštinskim i gradskim odborima biti dozvoljeno da sami prave kombinacije, mimo koalicije na višem nivou, videćemo. Konačna odluka da li ostajemo u sadašnjoj koaliciji ili ulazimo u novu biće doneta krajem septembra - kaže visoki funkcioner PUPS-a za „Blic“.\nDo sada je saradnja unutar koalicije SPS-PUPS-JS bila korektna i ovo je jedna od retkih koalicija koja je opstala u nekoliko izbornih krugova. Na republičkom nivou do sada su zajedno uspešno izlazili tri puta.\nIzvor „Blica“ iz PUPS-a kaže da ima „razlika i razmimoilaženja u pojedinim opštinama“, ali da to nije značajnije narušilo ovaj savez.\n- Eventualna odluka o drugoj koaliciji neće biti zbog sukoba, već je u pitanju isključivo politički interes - kaže sagovornik „Blica“ iz PUPS-a.\nU ovoj stranci procenjuju da im je politička budućnost mnogo izvesnija, a samim tim i isplativija ukoliko nadalje budu u partnerstvu s naprednjacima.\nU SPS za „Blic“ kažu da, što se njih tiče, koalicija sa PUPS-om nije dovedena u pitanje i da još nije bilo razgovora s koalicionim partnerima o izborima.\nMeđutim, socijalisti ne izbegavaju da pomenu da je lider PUPS-a Milan Krkobabić na predizbornom mitingu u Mionici bio na bini SNS, što im je svojevrsni trn u oku i signal da slede promene.\nSaznajemo: Potpredsednici SPS Branko Ružić, Žarko Obradović i Dijana Vukomanović\nSocijalistička partija Srbije će na sednici Glavnog odbora, koja bi trebalo da bude održana sledeće nedelje, izabrati potpredsednike stranke i predsednika Izvršnog odbora. Iako se sednica Glavnog odbora prolongira već mesecima, na njoj ipak, prema saznanjima „Blica“, ne bi trebalo da bude većih iznenađenja. Potpredsednici će najverovatnije biti dosadašnji zamenik predsednika Žarko Obradović, aktuelni predsednik Izvršnog odbora Branko Ružić i šefica poslaničke grupe Dijana Vukomanović.\n- Ostaje da se vidi hoće li Aleksandar Antić nastaviti da bude predsednik Gradskog odbora i istovremeno potpredsednik stranke ili će obavljati samo jednu od te dve funkcije. Isti je slučaj i sa Dušanom Bajatovićem. Sam će odlučiti hoće li ostati samo na čelu pokrajinskog odbora ili će biti i potpredsednik - kaže izvor „Blica“ iz vrha SPS.\nNaš sagovornik navodi da će, pored pomenutih, Dačić imati i neko iznenađenje za mesto potpredsednika, kao i da se u stranci nadaju da će ono „biti prijatno“.\nZa poziciju predsednika Izvršnog odbora, koji sada vodi Branko Ružić, konkurencija je velika, a pominju se: Petar Škundrić, Dejan Backović, Vanja Vukić i Đorđe Čabarkapa. Kako je „Blic“ ranije pisao, Milutin Mrkonjić, dosadašnji potpredsednik socijalista, sa Ivicom Dačićem se dogovorio da ubuduće bude počasni predsednik stranke. I. M. J.


Tahrir al-Sham - Albanci u Siriji stvaraju svoj "vojni odred" | Info-ks.net\n12.04.2022 u 09:25\nTahrir al-Sham Albanci u Siriji stvaraju svoj "vojni odred"\nOstajući u sirijskom gradu koji još uvijek nije pod kontrolom snaga režima Bashara Al-Asada, Albanci u Siriji su brendirali svoj "vojni odred", prenosi Reporteri.\nPredvođena Abdullom Jasharijem, Albancem iz Sjeverne Makedonije (1976), grupa poznata kao "Xhemati al-Alban" i dalje promoviše džihad za ponovno oživljavanje Islamskog kalifata, koji je pokrenula teroristička organizacija Islamska država (ISIS). Procijenjuje se da se više od 300 građana sa Kosova priključilo terorističkim organizacijama.\n"Xhemati al-Alban" je povezan sa Xhabhat al-Nusrom, drugim krilom odvojenim od ISIS, koje sada nastavlja da deluje kao Tahrir al-Sham (HTS).\nAbdull Jashari, poznat i kao Abu Katada Al-Albani koji predvodi "Xhemati al-Alban", smatra se bliskim savjetnikom Abu Muhameda al-Julanija, glavnog komandanta sirijske militantne grupe Tahrir al-Sham.\nMinistarstvo finansija SAD je 10. novembra 2016. označilo Jasharija kao teroristu i navelo da je pomagao u prikupljanju sredstava za porodice boraca Xhabhat al-Nusrah fronta.\nTokom ljeta 2015. Jashari je predvodio vojne operacije fronta Xhabhat al-Nusrah u sjevernoj Siriji. On je dugi niz godina imao važan vojni staž u redovima džihadista i nastavlja da ga održava.\nIako ga SAD traže više od pola decenije, on je i dalje aktivan u Siriji. Njegova posljednja komunikacija sa javnošću je predavanje o ratu u Ukrajini koje je postalo javno početkom aprila.\nIako razotkrivaju taktiku, oružje i lokacije na kojima vježbaju, grupa "Xhemati al-Alban" i promoteri novog brenda, 'Albanian Tactical' vode računa da se na svojim video snimcima i fotografijama uvijek pojavljuju sa maskama, a najčešće čak i sa rukavicama.\nProcijenjuje se da je Kosovo prva zemlja u Evropi po broju grđana koji su se pridružili terorističkim oragnizacijama u Siriji i Iraku.\nOd početka sukoba u Iraku i Siriji, Kosovo je zbog toga procesuiralo na desetine građana. Većina osuđenih za učešće u terorističkim organizacijama u iračko-sirijskom sukobu već je odslužila kaznu, a samo nekoliko ih je ostalo u zatvoru.\nAbdull JashariSirijavojni odredXhemati al-AlbanTahrir al-Sham\nUkupno otišlo 400 osoba Balaj: Iz Sirije se do sada vratilo više od 250 građana Kosova


Oprezno: Popio celu bočicu Viagre - sad ima "rupe u vidu"\nOprezno: Popio celu bočicu Viagre – sad ima „rupe u vidu“\nM. K. 13. januara 2019. 06:58\nMuškarac iz Velike Britanije koji je uzeo deset puta veću količinu sidenafila, aktivnog sastojka Viagre, završio je s ‘rupama’ u vidu i povećanom osetljivošću na svetlo, piše Daily Mail.\nNajverovatnije iz neznanja, ispio je celu bočicu sredstva za potenciju, a nuspojave koje su usledile poznate su od ranije.\nNakon što je primetio povećanu osetljivost na svetlost, nemogućnost da vidi pri smanjenom svetlu i kružne oblike u vidnom polju, lekari su utvrdili da je zaista došlo do oštećenja očiju. Nažalost, kada jednom dođe do oštećenja stanica mrežnjače oka, štetu nije moguće ispraviti odnosno izlečiti.\nIstraživanja inače pokazuju da već dvostruka doza od preporučene može izazvati smetnje u vidu pa nije neobično što će sada od njih do kraja života patiti muškarac koji je uzeo desetostruku dozu, prenose mediji.


Vlada Srbije utvrdila je u petak Predlog zakona protiv diskriminacije i uputila ga Skupštini na usvajanje, izjavio je posle sednice vlade ministar za rad i socijalna pitanja Rasim Ljajić.\nNa konferenciji za novinare u vladi, Ljajić je naveo da su odbačene primedbe verskih zajednica koje bi promenile karakter zakona, a prihvaćene su pojedine sugestije te su neki termini precizirani.\nLjajić je naveo da ne može da tvrdi da će verske zajednice biti zadovoljne, ali je rekao da će Srbija dobiti jedan krovni zakon u toj oblasti, koji je i uslov za "beli šengen".\nDa li je ministarka "smandrljala" predlog zakona, ko je Vučića ovlastio da pregovara o KiM i druga poslanička pitanja\nPersa U ovom dodatnom delu napisano je u korist crkve, pa me to dovodi u razmišljanje šta se stvarno dogadjalo. Imajući neko predznanje u vezi pravoslavnog sveštenstva, moram da sumnjam u dobru nameru za narod jer da su hteli prvo bi sredili situaciju u svom dvorištu... Setimo se ona dva popa koja su izbegli pravdi uz veliko pomaganje svih struktura društva, čitaj političara. To je bilo davno, nisu uradili čak su i rekli da nema zašto društvo da sudi sveštenim licima... A sada, uz vreme koje su imali da u regularnom roku daju svoje primedbe, prave spektakl... Toliko o tome, čestitam Vladi na čvrstom stavu.\nsasha ljajic je tako odlucio,tako ce biti,bolje da je isplatio deciji dodatak,puno se on nesto pita,bolje da imamo referendum,pa kom obojci kom opanci\nmisa Ljajicu srbine!


IZBORI 2022: Mitrovčani ubedljivo za Vučića i SNS - Sirmiuminfo\nIZBORI: Podaci o izlaznosti do 18 časova 03/04/2022\nSremska Mitrovica – U nedelju, 3. aprila, održani su predsednički i vanredni parlamentarni izbori. Prema preliminarnim rezultatima, Aleksandar Vučić je pobedio u prvom krugu izbora za predsednika Srbije, a lista Srpske napredne stranke Aleksandar Vučić – Zajedno možemo sve osvojila najviše glasova na parlamentarnim izborima.\nIzlaznost u Sremskoj Mitrovici bila je 63%, a preliminarni rezultati glasanja na teritoriji Sremske Mitrovice saopšteni su sinoć u Gradskom odboru Srpske napredne stranke. Kako je rečeno za Aleksandra Vučića kao predsednika glasalo je oko 67% birača i za listu SNS-a preko 52% građana, prema prvim rezultatima.\nKako je rekao Branislav Nedimović član predsedništva SNS-a: „Mogu slobodno da kažem da, večeras u Sremskoj Mitrovici, konačno, kad su rezultati sa biračkih mesta pregledani u smislu broja izašlih birača, izlaznost je preko 60% tako da ko god pokuša da ovim izborima nešto zameri, 60% birača to je odgovor. Mislim da ne postoje zemlje koje imaju toliki odziv kao što je imala Sremska Mitrovica danas i to dovoljno pokazuje kakva je volja birača na prostoru našeg grada. Posle ovoliko godina odgovornosti za vođenje ovog grada, mogu da kažem da birači znaju to da cene.”\nPrema podacima Gradske izborne komisije izbori u Sremskoj Mitrovici protekli su u najboljem redu. Na teritoriji Grada Sremska Mitrovica glasalo se na 58 biračkih mesta, pravo da glasa imalo je 68.362 građana.


Navijači Rajo Valjekana čiste stadion posle posete političara\nNeobična i vrlo zanimljiva scena odigrala se u Madridu posle utakmice Rajo Valjekana i Albasetea.\nNavijači domaćeg tima su odlučili da očiste i dezinfikuju stadion nakon meča jer su među gostima u loži bili i političari.\nPristalice kluba iz predgrađa španske prestonice su poznati kao levičari, a prvi čovek kluba Raul Martin Presa je utakmicu gledao sa nekoliko članova "desnice".\nNajverniji navijači su se posle utakmice okupili pred stadionom pod punom dezinfikacionom opremom i otpočeli čišćenje.\nJEDNA VELIKA KARIJERA SE ZAVRŠAVA, POVLAČI SE TROICKI! Srpski teniser najavio kraj: Pomirio sam se sa tim


SZS o prvoj godini delovanja: Velika stvar za demokratiju u Srbiji - Politika - Dnevni list Danas\nPočetna » Politika » SZS o prvoj godini delovanja: Velika stvar za demokratiju u Srbiji\nSZS o prvoj godini delovanja: Velika stvar za demokratiju u Srbiji\nSavez za Srbiju ocenio je danas, povodom godišnjice osnivanja SZS, da je formiranje tog opozicionog bloka predstavljalo „veliku stvar za demokratiju u Srbiji“.\n5Piše: Beta 02. septembra 2019. 13.49\nNavodeći da je formiranje SZS „pokazalo“ da opozicija može da radi zajedno „za dobrobit građana“, iz tog opozicionog bloka su ocenili da je „samo ujedinjenje svih demokratskih snaga, put ka promeni nedemokratske vlasti u ovoj zemlji“.\n„Početak rada SZS podudario se sa protestima u Srbiji, čiji rezultat je potpisivanje Sporazuma sa narodom svih opozicionih političkih organizacija. Pre godinu dana je ovo bilo nezamislivo, a međunarodne institucije i javnost nisu imali nikakve informacije o stanju u kom se naša zemlja nalazi. Danas imamo izveštaje svih relevantnih međunarodnih organizacija da Srbija nije vise slobodna i demokratska zemlja“, stoji u saopštenju.\nDodaje se da će jedinstvo „cele opozicije“ ostati cilj delovanja Saveza za Srbiju.\ndemokratija, Godišnjica, Opozicioni blok, SZS\n02. septembra 2019. u 14.29\nOpet Đilas. Dokle sa njim kao navodnim liderom SzS. On je stvarno, nedopustivo loš političar i nemojte da mu pripisujete liderske pozicije. DS je institucija i ona je stožer. Pa čak i Jeremić, da ne govorim o Zelenoviću je za koplje ispred Đilasa, ali vaša opsesivnost Đilasom je stvarno kontraproduktivna. U nekoj novoj vladi demokratske opozicije Đilas bi svakako trebao da zauzme visoki položaj, ali za lidera on nije sposoban.\n02. septembra 2019. u 19.59\n02. septembra 2019. u 16.21\nSve je to lepo.ali ni posle godinu dana nema sustinske promene. I dalj ste nula u odnosu na dryavnu politiku. Ako cekamo da nam bude bolje sa SZPom kao na prikljucenje evropskoj uniji onda bolje da sepoubijamo,jer ce mo ionako pomreti od starosti.\n03. septembra 2019. u 08.08\nNaravno da nema promene niti ce biti jer nece da menjaju nista jer popustanje narodu znaci tanja kasa, a ako je kasa tanja – sto bi se borili uopste za vlast?! Ti ljudi, svi do jednog su, bez ikakve ideje a rasterali su svu pamet i humanost u stranackim cistkama.


Koliko puta vam se dogodilo da, prilikom dolaska na pumpu, u trenutku ne možete da se setite sa koje strane automobila se nalazi poklopac rezervoara? Još, ako ste automobil pozajmili od prijatelja ili ste uzeli “rent-a-car”, onda ste u rukama Marfijevog zakona.\nDa se to ne bi dogodilo, sve što je potrebno je da pogledate instrument tablu i potražite strelicu u delu gde se nalazi simbol za količinu goriva u vašem rezervoaru. Kod starijih modela, recimo, na kojima nema strelice, položaj poklopca se “otkriva” na osnovu pozicije creva na simobolu, odnosno u zavisnosti od mesta na kojem je postavljen simbol – levo ili desno na indikatoru količine goriva.\nMožda ovaj savet nije od velike važnosti, ali svakako vredi ga znati. Kod japanskih automobila, poklopac se najčešće nalazi sa leve strane, dok Evropljani više vole desnu stranu. Ima i proizvođača koji se odlučuju da poklopac bude sa vozačeve strane kako ne bi gubio vreme, dok drugi smatraju da je bolje da se nalazi sa suprotne strane, iz bezbednosnih razloga, dalje od puta.


TotalCar.rs » Kinezi bi da nam izgrade Koridor 10\n0 komentara 4149 pregleda\nPoznata kineska građevinska firma “Sinohidro korporejšn”, zainteresovana je za izgradnju Koridora 10 i energetskih objekata u Srbiji.\nPredstavnik kompanije Li D Džou je kazao da je ta kompanija zainteresovana za deonice na kojima će se graditi autoput na trasi Koridora 10.\nDžou kaže da će Sinohidro učestvovati na tenderu za izgradnju Koridora 10 od Grabovnice, kod Leskovca, do Grdelice, i od Vladičnog Hana do Donjeg Neradovaca, i u maju podneti ponudu za izvođenje radova.\nČlan skupštine “Koridora Srbije” Nenad Ivanišević je rekao da je otvaranje tenderskih ponuda za izgradnju tih deonica zakazano za 13. maj u Beogradu.\nZvaničnik kineske korporacije je naveo da je Sinohidro zainteresovana i za učešće u drugim infrastrukturnim projektima navodeći da ta firma, pred hidroelektrana i puteva, gradi i pruge, aerodrome i druge objekte. On je naglasio da Sinohidro želi da sarađuje sa srpskim građevinarima tako što bi domaće firme bile podizvođači ili partneri.\nOva kineska kompanija je učestovala na tenderu za izgradnju dva tunela Pržojna Padina i Progon, ukupne dužine 1,7 kilometara, na obilaznici oko Dimitrovgrada na putnom Koridoru 10.\nSinohidro je ponudila da tunele izgradi za oko osam milijardi dinara, dok je najnižu cenu ponudila grčka firma Terna od 3,83 milijarde, a najvišu od 11,15 milijardi dinara dala je grupa ponuđača koju čine Por i Umvelt i Energoprojekt niskogradnja.\nSinohidro korporacija je državna firma za projektovanje i građevinarstvo i najveća u svetu hidroenergetska kompanija.\nObeleženo 59 godina “Fijata 500”: Rođendan na Kapriju\nZabrana uvoza “Euro 3” automobila već od juna?


VAŠINGTON UZNEMIREN: Pompeo podnosi ostavku da ne gleda Putinovu pobedu u Siriji | WebTribune\nHome SPEKTAR VAŠINGTON UZNEMIREN: Pompeo podnosi ostavku da ne gleda Putinovu pobedu u Siriji\nVladimir Putin vodi dobro proračunatu diplomatsku igru u Siriji i, sudeći prema razvoju događaja, upravo će je osvojiti. Prema turskom listu Habertürk, američki izvori izveštavaju da će američki državni sekretar Majk Pompeo podneti ostavku, što će učiniti pre nego što postane još očiglednije da Rusija pobeđuje.\nIako ovu vest treba uzeti s rezervom, prema američkim stručnjacima, informacija o tome da će američki državni tajnik Majk Pompeo podneti ostavku nije slučajna i to je bila tema dok se razgovaralo na marginama u isto vreme sa sporom oko “bezbedne zone istočno od Eufrata”.\nPrema Habertürku i, navodno, prema američkom Stejt departmentu, rasprava o bezbednosnoj zoni pokazuje da Sjedinjene Države gube inicijativu u regiji, a Rusija osvaja teren.\nKako nastavlja tursko izdanje, američki izvori veruju da Putin igra dobro proračunatu diplomatsku šahovsku igru u regiji i, sudeći po razvoju događaja, upravo će je osvojiti. U vezi s tim, prema istim izvorima, postoji i Pompeova odluka da da ostavku. U Vašingtonu kažu da Pompeo želi da napusti svoje mesto pre nego ruska pobeda postane još očiglednija.\nAutor članka smatra kako se pre godinu dana jasno znalo da će u regiji doći do ove faze. Tačno pre godinu dana, tadašnji čelnik CIA-e, Majk Pompeo, u okviru tajne operacije, je doveo u sedište američke obaveštajne agencije čelnika tri ruske obaveštajne službe kojima je uskraćen ulazak u Sjedinjene Države. Nakon niza održanih sastanaka se raspravljalo o ruskom planu o tome šta će biti učinjeno u Siriji, uglavnom na istoku Eufrata.\nTačno nedelju dana nakon uspostave tih temelja, Vitalij Naumkin, Putinov poverenik za bliskoistočne poslove, stigao je u Vašington kako bi američkoj administraciji predstavio političku dimenziju tog pitanja.\nJutro nakon što je na Univerzitetu Džordžtaun predstavio ruski plan, Tramp i Putin su sat i po vodili telefonski razgovor i postigli dogovor o Siriji. Stoga, kako kažu američki izvori, ni Trampova odluka da napusti Siriju, niti sporovi oko bezbednosne zone ne bi trebalo da iznenade Rusiju.\n“Tada su postavljeni temelji tih događaja, a zapravo sve ide onako kako to Rusija želi”, citirajući američke izvore piše turski list.\nAmerički izvori, nastavlja autor, tvrde da Amerika zaista nema ništa drugo nego plan koji je Džejms Džefri dugo zastupao u Vašingtonu, nejasno ga formulišući kao “osiguravanje suživota Kurda s Turcima u regiji”.\nIsti izvori dodaju da ovaj plan posebnog predstavnika američkog Stejt Departmenta za Siriju ne znači ništa za Tursku, i kako u svojim privatnim razgovorima kaže: “Turska nema problema s Kurdima, njen problem su teroristički elementi”.\nU međuvremenu je Rusija, nakon što je iznela kartu sirijskoj središnjoj vladi o pitanju bezbednosnih zona, prema američkim izvorima učinila mnogo značajniji korak. Vašington želi da vidi može li se Turska, koja je tvrdila da pridaje važnost teritorijalnom integritetu Sirije, odupreti ruskom planu za bezbednosnu zonu u ovoj situaciji.\nPodsetimo, ruski plan je da se Asad i Erdogan vrate sporazumu između Turske i Sirije koji je bio na snazi od 1998. godine, kojeg je Ankara poslednji put prolongirala 2011.\nPrema tom sporazumu, središnje sirijske vlasti i njene bezbednosne službe i vojska su se složile da će jamčiti da PKK neće delovati niti sprovoditi napade na Tursku iz Sirije, a turska vojska u slučaju ugrožavanja ima pravo ući 5 kilometara u dubinu sirijske teritorije i neutralizovati terorističku pretnju.\nSporazum su još 1998. u Adani u ime turskog predsednika Sulejmana Demirela i predstavništva zemlje potpisali turski ambasador Ugur Zijal, dok je u ime Hafeza El-Asada i sirijskog predstavništva dokument ratifikovao direktor Kancelarije za političku bezbednost Sirije, general Adnan Badr El-Hasan.


Komisija - korak ka rešavanju spora o granici\nKosovska opozicija nastavlja da se oštro protivi trenutno obeleženoj granici između Kosova i Crne Gore, uz obrazloženje da taj sporazum „šteti teritorijalnoj celovitosti Kosova“. Za opoziciju, najbolje rešenje bi bilo da se proces preispita.\nKosovski lideri predložili su formiranje komisije sa međunarodnim stručnjacima iz EU i SAD-a, koji bi uvidom u svu dokumentaciju utvrdili ukoliko je Kosovo teritorijalno oštećeno kao što tvrdi opozicija.\nU međuvremenu, Stejt Department je pregledao detalje dokumentacije kosovske nadležne komisije koja je radila na pitanju demarkacije, te utvrdio da je razgraničena granica blisko povezana sa onom iz Ustava 1974. Pregledane su i mape od 1940., te je potvrđeno da granice iz Sveobuhvatnog predloga specijalnog izaslanika UN-a Martija Ahtisarija iz 2007. te potom i iz Ustava Kosova, takođe odgovaraju ranije određenim granicama.\nBez obzira na to, opoziciona Alijansa za budućnost Kosova u saopštenju je navela da je jedan broj stručnjaka, koji nisu deo partije, pronašao brojne neregularnosti prilikom obeležavanja granice sa Crnom Gorom. Zbog toga ova partija insistira da Vlada odredi novu kredibilnu komisiju sa međunarodnim stručnjacima kako bi se ovo pitanje okončalo.\n„Niko ne treba da se plaši od ponavljanja procesa demarkacije, zato što su greške uvek moguće, a u ovom konkretnom slučaju su i evidentne“, kažu u Alijansi.\nKosovski analitičar, Haljilj Matoši, ocenjuje da je saopštenje američkog Stejt Departmenta nastavak priče državnog sekretara, Džona Kerija kada je u Prištini govorio o sporazumu o Zajednici opština sa srpskom većinom, kojem se opozicija takođe protivi.\n“Amerikanci, osim što sponzorirali oslobađanje Kosova, sponzor su i kosovske nezavisnosti. Premda, kao što je rekao državni sekretar, njihova toliko velika investicija ne dozvoljava ugrožavanje teritorijalnog, odnosno suverenog integriteta Kosova. Saopštenje Stejt Departmenta ostavlja opoziciju bez izgovora“, kaže Matoši.\nOn dodaje da sama činjenica da je to izjavio jedan veliki prijatelj Kosova, te i činjenica da se crnogorska vlada pokazala da je spremna za saradnju po ovom pitanju, govori da se ne radi o gubitku 8.000 hektara Kosova.\n„Opozicija se bavi neosnovanim izgovorima od kojih ne može tek tako da se povuče“, dodaje on.\nKerry u Prištini: Zajedničkim radom na rušenju "Islamske države"\nKosovski analitičari: Pojedincima odgovara politička kriza\nPredsednica Kosova: Danas smo daleko od projekta EU\nKosovo i granice sa susedima: Oprečne izjave zvaničnika\nGranica Crna Gora - Kosovo riješena, korekcije moguće


Proizvođači malina bi trebalo da se udruže i formiraju reprezentativno udruženje ili specijalizovanu zadrugu čime zasigurno jačaju pregovaračku moć na tržištu - kaže za "Blic" Branislav Nedimović, ministar poljoprivrede.\nJednostavnih rešenja nema, a ovo je po ministru Nedimoviću jedan od načina, kako bi proizvođači malina mogli da se organizuju i da ne zavise od cenovne politike hladnjačara.\n- Za zemljoradničke zadruge u koje bi mogli da se malinari organizuju, kreditne mere podrške imaju veći podsticaj u odnosu na ostale i do 18 miliona dinara. Subvencijskim merama podrške ministarstva poljoprivrede, pokrili smo kompletan tržišni lanac proizvodnje maline, od rasadničarske proizvodnje i podizanja matičnih i plantažnih zasada do plasmana proizvoda za tržište.\nBlokade puteva, bacanje maline, seča malinjaka nisu rešenje, al kako da malinari imaju predvidivost, a ne svake godine pred početak i kraj berbe isto - nezadovoljstvo i protesti?\nSrpsko crveno zlato\n- Ministarstvo nema mehanizam da direktno utiče na visinu otkupne cene maline. Ali, ima ulogu da posreduje i podržava konstruktivan razgovor i pronalaženje kompromisnog rešenja između proizvođača maline i hladnjačara. Uloga ministarstva je da ojača i finansijski podži proizvođače kroz subvencionisanje proizvodnje, tako što će umanjiti cenu koštanja proizvedenog voća, omogućiti nabavku i primenu najsavremenijih tehnologija u uzgoju voća, kako bi se postigao visok i redovan prinos, kao i kvalitetan i ujednačen plod sa kojim bi proizvođači postali konkurentni na domaćem i stranom tržištu. Inače, zbog vremenskih prilika u prethodnom periodu, u toku je pomoć proizvođačima voća u vidu repromaterijala i mineralnog đubriva radi saniranja posledica u zasadima voća, a koje će moći da iskoriste za sprovođenje redovnih agrotehničkih mera.\nImate li saznanja, da li hladnjačari u Srbiji pribegavaju dogovoru prilikom fomiranja otkupne cene?\n- Antimonopolska komisija je utvrdila da ne postoji kartelsko udruživanje. Na tržištu posluje vise od 600 hladnjača, dok najvećih 10 otkupljivača imaju udeo od oko svega 40 odsto. Sa takvim podacima je apsolutno opravdana ocena da na našem tržištu ne postoji kartel hladnjača.\nBranislav Nedimović sa sinom u berbi jagoda\nKako malinari mogu da se sami organizuju i da direktno prodaju svoju robu u inostranstvu?\n- Još jedna od aktivnosti ministarstva jeste rad na jačanju svesti kod proizvođača da moraju biti organizovani u pravcu zajedničkog pojavljivanja na tržištu. Upravo organizovani u udruženja sa ujednačenim kvalitetom ploda, dogovorenim količinama i kontinuitetu u isporuci voća, imaju jaču pregovaračku moć. Takođe i mogućnost da obezbede ugovorenu proizvodnju sa potencijalnim kupcem, bilo da je reč o otkupljivačima, direktnom plasmanu u velike tržišne lance ili izvozu na evropsko tržište.\nPostoji Nacionalni savet za malinu, formiran još prošle godine. Proizvođači ističu da država nema strategiju za crveno zlato. Šta je ono što će konačno Nacionalni savet preduzeti?\nNacionalni savet čini radna grupa ljudi za strateško rešavanje problema u malinarstvu u cilju pronalaženja dugoročnih rešenja za pitanja proizvodnje i plasmana maline. Glavni zadatak radne grupe je da se napravi strategija upravljanja tržištem, prodajom i izvozom maline, otvaranjem novih tržišta, ali i dobitima i rizicima svih činilaca u sektoru malinarstva. Taođe, jedan od zadataka je i da se utvrde tačne količine malina kako u delu zasada, prinosa, godišnjeg orda, tako i u pogledu eventualnih zaliha. Jedan od zadataka Radne grupe je i rešavanje pitanje sadnog materijala radi podizanja kvaliteta, kao i prevencije norovirusa, koji je preprema nesmetanom izvozu i dugoročnom pozicioniranju na tržištu.\nMalinari ukazuju i da je veliki problem kod otkupne cene taj što hladnjačari daju dnevne cene, kalkulišu sa zamrznutom malinom u zalihama, kao i uvozom maline iz BIH?\nPitanje formiranja dnevnih ili akontnih cena je tema kojom će se, naravno uz posredovanje državnih institucija, baviti proizvođači i hladnjačari u narednom periodu.\nEvropska unija će danas kazniti američku kompaniju Gugl sa oko 4,3 milijarde evra zbog korišćenja njenog operativnog sistema android za blokiranje rivala, javlja agencija "Blumberg" pozivajući se na neimenovani izvor upoznat sa odlukom EU.\nCena lubenice je konačno pala na 30 dinara, ali problem je kako PREPOZNATI SOČNU\nOVO BI MOGLA BITI "NOVA" NOKIA ZA FINSKU Traže proizvod koji se izdvaja od drugih\nFinska "Nokia" je dugo vremena držala poziciju vodećeg branda mobilnih telefona širom sveta, a još uvek ima onih koje besprekorno služe njihove Nokie stare više od 10 godina. No, nakon što je "Nokiu" 2013. godine kupio "Majkrosoft", vodeća pozicija je izgubljena. Sada Finska traži novi proizvod koji će je izdići iz mase drugih kao što je nekada Nokia bila u moru drugih brendova.\nKombinujući tradicionalnu recepturu i moderne proizvodne pogone, Vanja i Branislav Sekulić iz Malog Iđoša vrlo brzo su izgradili renomirani domaći brend "Vrtlari", za proizvodnju i preradu voća i povrća, poznat i van granica Srbije.


U potpunosti konstituisan Odbor za rad i socijalna pitanja\nSkupštinski odbor za rad i socijalna pitanja danas je u potpunosti konstituisan pošto je za zamenika odbora izabrana Mirjana Dragaš (SPS). Ranije je odbor izabrao Vesnu Rakonjac (SNS) za predsednika.\nZa predsednika Odbora za nauku izabrana je Aleksandra Jerkov (DS), za njenog zamenika Ljubiša Stojimirović (SNS).\nZa predsednika Odbora za kontrolu službi bezbednosti izabran Momir Sojanović (SNS), a za zamenika predsednika Dragan Šutanovac (DS).\nOdbori koji su u poptunosti konstituisani su i Administrativni odbor, koji vodi Zoran Babić, a zamenik predsednika tog odbora je Vesna Martinović.\nZa predsednika Odbora za dijasporu i Srbe u regionu izabran je Janko Veselinović, a za njegovog zamenika Miodrag Linta.\nU Odboru za evropske integracije predsednik je Aleksandar Senić, a zamenik predsednika Laslo Varga, dok će Odbor za finansije, republički budžet i kontrolu trošenja javnih sredstava voditi Veroljub Arsić, a njegov zamenik će biti Dragan Đilas.\nKonstituisani su i Odbor za Kosovo i Metohiju, njegov predsednik je Milovan Drecun, a zamenik predsednika Goran Bogdanović, Odbor za ljudska i manjinska prava i ravnopravnost polova, predsednik je Meho Omerović, a zemnik predsednika Ljiljana Malušić, kao i Odbor za odbranu i unutrašnje poslove - vodiće ga Marija Obradović, a njen zamenik je Bojan Kostreš.\nOdbor za poljoprivredu, šumarstvo i vodoprivredu vodiće Marjan Rističević, a Fremonda Arpad je njegov zamenik. Petar Petrović je i u ovom sazivu predsednik Odbora za pravosuđe, državnu upravu i lokalnu samoupravu, a njegov zamenike je Tanja Tomašević Damjanović.\nOdbor za prostorno planiranje, saobraćaj, infrastrukturu i telekomunikacije vodi Milutin Mrkonjić, a Katarina Rakić je njegova zamenica. Odbor za rad, socijalna pitanja, društvenu uključenost i smanjenje siromaštva vodiće Vesna Rakonjac, a njen zamenik je Milisav Petronijević.\nU Odboru za ustavna pitanja i zakonodavstvo predsednik je Aleksandar Martinović, a zemenik predsednika Janko Veselinović, dok je u Odboru za zaštitu životne sredine predsednik Branislav Blažić, a njegov zamenik Ivan Karić.\nOdbor za zdravlje i porodicu vodiće Slavica Đukić Dejanović, a njena zamenica je Ljubica Mrdaković Todorović.\nOdbor za privredu, regionalni razvoj, trgovinu, turizam i energetiku izabrao je samo presednika, a to je Aleksandara Tomić, dok Odbor za spoljne poslove i dalje ima samo zamenika predsednika - Dijanu Vukomanović.\nSkupštinski odbor za prava deteta, takođe, nije konstituisan, a njega vodi predsednik parlamenta.\nŠolters: Najkritičnija pitanja Srbija da reši do novembra, posle će biti mnogo teže\nPITANJA ZA VLADU Poslanici o ostavci Vujovića, rekonstrukciji Vlade, grobnom mestu Draže Mihailovića...


Kompanija Google dobila predstavnika u Srbiji: Šta to znači za korisnike? - Objektiv\nKompanija Google dobila predstavnika u Srbiji: Šta to znači za korisnike?\nU fokusu je briga o poštovanju informacija od javnog značaja i zaštiti podataka o ličnosti\n• 15:55 • 22.05.2020. • 22.05.2020.\nFoto / Mike Ford / Alamy / Profimedia\nKompanija Google odredila je svog predstavnika u Srbiji koji će biti zadužen za sva pitanja u vezi s obradom podataka o ličnosti kojima rukovodi, saopštila je institucija Poverenika za informacije od javnog značaja i zaštitu podataka o ličnosti.\nTehnološki gigant UŠAO U TRKU: Besplatni video-pozivi za korisnike Gmaila\nMilioni lažnih mejlova o koroni SVAKOG DANA bombarduju korisnike Gmaila!\nPlay Store: Kids tab sa aplikacijama koje odobravaju nastavnici\nGoogle aplikacija za Android i iOS uređaje dobila Dark mode\nRizične aplikacije instalirane 4,2 milijarde puta! Ugroženi bankovni računi, lozinke, mejlovi\nTehnološki giganti produžavaju zaposlenima rad od kuće\nU Mineapolisu VANREDNO stanje: Demostracije se ŠIRE po SAD (VIDEO)\nDva migranta UBIJENA u međusobnom obračunu\nU Indiji VIŠE preminulih i zaraženih nego u Kini\nDva udesa u Beogradu tokom noći: Povređeni prevezeni na VMA


Kolumna i u štampanom izdanju Oslobođenja – Nebojša Vukanović info blog\nKolumna i u štampanom izdanju Oslobođenja\nDobar glas daleko se čuje. Štampano izdanje Oslobođenja danas je prenijelo kolumnu kako postajemo rupa na digitalnoj mapi Evrope, a juče je sa bloga ova novina prenijela i tekst o bratskom čašćavanju pobratima Bakira Izetbegovića i Milorada Dodika.\nSve više medija prenosi tekstove sa mog bloga, od BN televizije, podgoričkog Dana, Srbija Danas, Blica i beogradske štampe do Oslobođenja, Slobodne Bosne i Dubrovačkog vjesnika, a u poslednje vrijeme stranica „nebojšavukanović.info“ mjesečno ima oko pola miliona pregleda sadržaja.\nBlog postaje sve više uticajan, a jedino u Hercegovini, čast malobrojnim izuzecima poput Leotara ili Direkta, vlada potpuna blokada. Pomalo je čudno da neke moje tekstove i izjve objave i prenesu novine u Dubrovniku, Podgorici, Sarajevu i Beogradu, a da nije zanimljiv skoro nikom u Hercegovini. Pritisak vlasti na medije i novinare je ogroman, i nadati se da će uskoro stege da puknu, i da će novinari ponovo da otvoreno i slobodno da pišu o svim temama i javnim ličnostima.\nVukan kolumne Oslobođenje


Srbija će posuditi plin BiH, građani neće imati problema večeras i sutra\nIako su građani Bosne i Hercegovine od ranih jutarnjih sati zabrinuti da li će ostati bez grijanja zbog kvara na plinovodu u Bugarskoj, Klix.ba ekskluzivno saznaje da će Srbija pozajmiti potrebne količine gasa Bosni i Hercegovini.\nNaime, kompanija Srbijagas je danas osigurala interventne količine gasa iz Mađarske nakon kvara na plinovodu u Bugarskoj, a u poslijepodnevnim satima je donesena odluka da dio gasa bude pušten i prema BiH.\nKako Klix.ba saznaje predsjednik Srbije Aleksandar Vučić je odobrio Srbijagasu da BiH pozajmi 300.000 kubika do ujutru, a ukoliko bude potrebno više da se pozajmi i sutra (ne više od 600.000 kubika).\nInače, pozajmica nije neuobičajena praksa među dobavljačima i primjenjuje se u slučaju da neka od država ima manjak ili višak energenta.\nVentili u Zvorniku, na ulaznoj tački u BiH, jutros su nakon kvara u Bugarskoj zavrnuti, ali prema najnovijim informacijama večeras bi gas ponovo trebao poteći cijevima prema Sarajevu i Zenici.\nKvar na plinovodu u mjestu Vetrino na istoku Bugarske dogodio se rano jutros oko 4 sata. Plinovod prema Rumuniji je najvećim dijelom osposobljen, a na cijevi koja ide prema Srbiji odnosno Bosni i Hercegovini radovi i dalje traju i niko ne može prognozirati koliko će Bugarima trebati da otklone kvar.\nDirektor Srbijagasa Dušan Bajatović danas je kazao da su nove količine gasa iz Mađarske krenule oko 14 sati i da je snabdijevanje u Srbiji normalizovano te ako bude dodatne potrebe bit će naručene nove količine sutra. Ipak, svi se nadaju da će Bugari do sutra otkloniti veliki kvar te da će snabdijevanje biti vraćeno u normalu.\nTreba istaći da se iz Vlade FBiH i uvoznika gasa kompanije Energoinvest tokom cijelog dana nisu oglašavali u javnosti o ovom problemu.


Italija sumnjiči Erdoganovog sina za pranje novca - Sputnjik Srbija\n13:19 11 Avgust 2020\nItalija sumnjiči Erdoganovog sina za pranje novca\n20:31 17.02.2016 (osveženo 21:55 17.02.2016) Preuzmite kraći link\nItalijansko tužilaštvo osuminjičilo je sina turskog predsednika Bilala Erdogana da je učestvovao u operacijama pranja para, saopštila je italijanska agencija ANSA pozivajući se na sopstvene izvore.\n© AFP 2020 / OZAN KOSE /\nErdoganov sin – „ministar za naftu DAEŠ-a“\nKako se navodi, slučaj je otvoren na zahtev turskog biznismena Murata Hakana Uzana, koji je ujedno i politički protivnik turskog predsednika Redžepa Tajipa Erdogana.\nBiznismen, koji trenutno živi u Francuskoj, obratio se italijanskim vlastima sa molbom da se preispita poreklo novca koje je Bilal Erdogan doneo u Italiju.\nOn je doputovao u Italiju na jesen prošle godine kako bi odbranio doktorat na Univerzitetu „Džon Hopkins“.\nOvo nije prvi put da je sin turskog predsednika optužen za pranje para. Još 2013. godine tursko tužilaštvo je, pozivajući se na dokaze koji su uključivali čitav niz fotografija i snimke telefonskih razgovora, optužilo Erdogana za pranje novca. Njegov otac je tada bio na funkciji premijera Turske.\npranje novca, Bilal Erdogan, Italija, Turska


Poslanici dobijaju novi kodeks ponašanja i internet portal : Nadlanu.com\nPoslanici dobijaju novi kodeks ponašanja i internet portal\nObjavljeno 29. sep 2013. / 11:34:24\nPosle izlaska URS iz vlade, vladajuća koalicija ima većinu samo u polovini skupštinskih radnih tela, dok Poslovnik o radu propisuje da parlamentarna većina mora da ima većinu i u skupštinskim odborima.\n"Nadam se da ćemo taj posao, zbog normalnog funkcionisanja odbora, završiti do jesenjeg zasedanja i na jesenjem zasedanju na prvoj sednici doneti adekvatne odluke o određenim šefovima odbora i članovima u odborima", rekao je predsednik Administrativnog odbora Zoran Babić, koji je i šef poslanika SNS.\nPoslanici bi tokom jesenjeg zasedanja parlamenta mogli da dobiju i novi kodeks ponašanja, na kome već nekoliko meseci radi Radna grupa. Ostalo je još malo posla i tokom oktobra biće održan još jedan sastanak Radne grupe.\n"Mislim da bi svi koji radimo na kodeksu trebalo da imamo još jednu raspravu u okviru poslaničkih grupa kako bi ga poslanici shvatili na pravi način, da to nije zatvaranje debate već podizanje na znatno veći nivo", objasnio je Babić.\nDilema koju je potrebno razrešiti sastoji se u tome da li bi, kada je reč o kaznama, u kodeksu pored javne opomene ili zahteva za javnim izvinjenjem trebalo pribegavati i novčanim.\n"U Srbiji kada nema novčane kaznene odredbe ništa se ne shvata ozbiljno. Da li bi trebalo da te kazne budu etičke ili finansijske? Lično sam za kombinaciju", rekao je Babić, navodeći primer da ako se poslaniku izrekne javno izvinjenje, a on to ne učini, sledila bi mu novčana kazna.\nPOUZDANA METODA: Psihološki profil osobe može se utvrditi i…\nPoslanici bi uskoro mogli da kontrolišu trošenje sredstava iz budžeta i to putem portala koji bi trebalo da u okviru e-parlamenta poveže trezor sa Skupštinom Srbije.\n"Građani, ali i jedan deo poslanika, najčešće smatraju da je Skupština samo mesto gde se usvajaju zakoni i da je zakonodavna funkcija dominantna", rekao je Babić.\nBabić je objasnio da su potrebni mehanizmi da Skupština preuzme kontrolne funkcije nad vladom, da ne bude mesto gde će se samo stavljati pečati na vladine predloge zakona.\n"Te zakone nije dovoljno samo doneti, već i pratiti kakvi su njihovi efekti. Do ovog saziva Skupštine na tome se nije radilo", ukazao je Babić.


Šareno i zavodljivo Dolce & Gabbana proljeće - FBL\nSvake sezone Domenico i Stefano Gabbana kroz zanimljive kampanje slave Italiju, pa su tako novu kampanju za proljeće/ljeto 2016. smjestili na užurbanom italijanskom trgu. Inspiracija su bili porodica i bučan život ulice, a u centru pažnje retro haljine, torbice, ukrasi za kosu i štikle ukrašene cvijećem.\n– Naša kampanja za proljeće 2016. ima jednostavnu priču: štandovi s voćem, mali lokalni dućani, špageti, kafa, porodica, sunce, ljeto, jednom riječju – Italija. Inspirirali smo se pozitivnim životom koji se bazira na tradiciji, kroz hranu, historiju, ljubav, istaknuo je dvojac Dolce & Gabbana.\nProšla objava Ponovo se otvara CBGB klub, ali kao restoran na aerodromu


Izetbegović: Sastanak o izgradnji autoputa Sarajevo-Beograd moguć već sledeće sedmice\nBeta 30. januara 2018. 21:45\nBošnjački član Predsedništva BiH Bakir Izetbegović izjavio je večeras da bi prvi sastanak o realizaciji projekta izgradnje prstena autoputa Sarajevo-Beograd mogao biti održan već sledeće sedmice, a da bi do kraja godine mogla početi izgradnja tog autoputa.\n“Izgradnja prstena autoputa na juče dogovorenoj trasi, koja bi spajala Sarajevo i Beograd, predstavlja megaprojekat i to bi mogla biti jedna od najboljih stvari koja se desila Bosni i Hercegovini, samo ako budemo dovoljno pametni da je iskoristimo”, kazao je Izetbegović za Javni servis BiH (BHRT).\nPrema njegovim rečima, trasa od Sarajeva preko Zenice, Tuzle, Brčkog, Bijeljine, Beograda, Požege, Višegrada, pa natrag do Sarajeva, čini projekat dužine 350 kilometara, od čega 270 kilometara u BiH.\nAko ovaj projekat bude realizovan, dodao je Izetbegović, imaće ogroman poticaj zapošljavanju ljudi i saradnji.\n“To je sjajan projekat, koji bi bio izveden bez kredita, bez ikakvog učešća BiH, praktično, za nas besplatno”, rekao je on.\nIzetbegović je naveo da se iz Srbije i Republike Srpske insistiralo na tome da trasa autoputa bude izgradjena u pravcu preko Požege i Višegrada, ali da to Sarajevu nije odgovaralo, jer to područje nije bilo dovoljno frekventno.\nTada se, kazao je bošnjački član Predsedništva BiH, “prijatelj iz Turske” ponudio da pomogne izgradnju prstena koji bi obuhvatio obe predložene trase.\nKomentarišući zamerke hrvatskog i srpskog člana Predsedništva BiH, Dragana Čovića i Mladena Ivanića, zbog sastanka sa predsednikom Srbije Aleksandrom Vučićem i turskim predsednikom Redžepom Tejipom Erdoganom, Izetbegović je kazao da je poznato da u BiH ne postoje usaglašeni stavovi.\n“U Istanbul nisam otišao s pretenzijom da se nešto reši, ali da se stvori odredjeni model i odredi ruta, da. Išao sam da uradim nešto dobro za BiH. Čović je išao u Zagreb, bio je i u Beogradu, pogledajte gde je sve Ivanić bio, ali ja uvek polazim od toga da oni idu da urade nešto dobro za BiH”, rekao je on.\nUpitan o predstojećoj poseti članova Predsedništva BiH Briselu, gde će sa predsednikom Evropske narodne partije Džozefom Daulom razgovarati o izmenama Izbornog zakona BiH, Izetbegović je kazao kako ne očekuje brzo rešenje, s obzirom na to da se radi o “osetljivom balansu gradjanskog i etničkog”.\nOsvrćući se spekulacije da medjunarodna zajednica priprema neki svoj predlog Izbornog zakona, on je pozvao sve one koji mogu da zadovolje tri neophodna uslova – da ispoštuju odluku Ustavnog suda BiH, Ustav Federacije BiH i upozorenje Saveta za spoljne poslove EU da moramo provesti presudu “Sejdić-Finci”, da ponude svoje rešenje.\nKomentarišući upozorenja iz Izborne komisije BiH da bi nedonošenje Izbornog zakona moglo ugroziti održavanje opštih izbora, rekao kako ne veruje da će se to desiti, ali misli da će CIK posle izbora morati da uradi svoj deo posla.\nRok za usvajanje izmena Izbornog zakona BiH je početak maja, kada će Centralna izborna komisija (CIK) službeno raspisati opšte izbore.\nEvropski sud za ljudska prava u Strazburu naložio je BiH da promeni Ustav BiH i Izborni zakon kako bi se primenila odluka tog suda u slučaju “Sejdić-Finci”, prema kojoj i pripadnici nacionalnih manjina imaju pravo da se kandiduju za člana Predsedništva BiH, te da budu izabrani u Dom naroda parlamenta BiH.\nHrvatska strana u BiH traži promenu Izbornog zakona koja bi onemogućila da hrvatski član Predsedništva BiH bude izabran većinskim bošnjačkim glasovima, kao što je to svojevremeno bilo u slučaju izbora Željka Komšića.\nOsim toga, Ustavni sud BiH je, na osnovu apelacije koju je podneo predsednik Glavnog odbora Hrvatskog narodnog sabora u BiH Božo Ljubić, doneo odluku prema kojoj svaki kanton u Federaciji BiH (ima ih deset) ne mora imati svog predstavnika u Domu naroda Federacije BiH.\nTome se protivi bošnjačka strana, tvrdeći da u tom slučaju Bošnjaci neće u tri kantona sa hrvatskom većinom imati svoje predstavnike u Domu naroda Federacije BiH.


Mladi Aleksa je počeo sa rvanjem, a od 2012. godine je i reprezentativac Srbije u ovom sportu. Ipak, Aleksu nije zaobišao ni muzički gen.\n- Puno pišem muzičke tekstove u slobodno vreme, koje zaista volim i znam da napišem, ali, iskreno, nikada ne bih naplatio. Često sam pričao s tatom da napišemo zajedno neku pesmu posvećenu srpskom sportu i sportistima, pa može i to da se desi - rekao je Aleksa prošle godine za "Blic", što se upravo dešava sada.\nNaime, Aleksa u Novom Sadu organizuje "Megdan", internacionalni MMA turnir koji se u subotu održava u Spensu sa početkom u 20 sati. Kako je upravo Aleksa organizator, pomaže mu cela porodica. Đole je napisao i pesmu, koja je himna turnira, a koja se zove "Megdan".


Novi izgled keja na Vlasini: Mural posvećen Van Gogu, putokazi i klupice za meštane - JUGPRESS\nKako bi uredili svoje mesto, udruženje “Vlasinska vila” pokrenulo je akciju sređivanja keja na Vlasini. Tako ovo omiljeno šetalište Vlasotinčana odnedavno krasi mural posvećen godišnjici smrti Van Goga, a napravljen je i putokaz za neke od najpoznatijih lokacija u opštini, i postavljene klupice na šetalištu. Do sredine novembra aktivisti planiraju i postavljanje nekoliko korpi za otpatke na šetalištu kraj Vlasine, prenosi Medija reform centar iz Niša.\n“Bilo je tu akcija koje su se ticale humanitarnog rada, iz oblasti organizovanja kulturnih dešavanja i događaja, uređenja životne sredine i svog okruženja i iz oblasti preventive. Naše akcije su do sada imale dobar odaziv građana, uglavnom školske dece i omladine, na šta smo veoma ponosni”, dodaje Ilić.\nMural na vlasotinačkom keju, nazvan simbolično “Zvezdana noć nad Vlasinom”, brzo je postao omiljen među meštanima, ali Ilić navodi da akciju uređivanja keja sprovode i zbog turista koji dolaze u Vlasotince. Zato su napravili i putokaz na početku šetališta kraj Vlasine, sa četiri oznake koje pokazuju u pravcu Nešićevog keja, Starog groblja, plaže Maričkino i Staze Zdravlja.\n“Preko leta Vlasotince je vrlo frekventno mesto, pogotovo deo oko keja, šetališta i plaže tako da smo želeli da ljudima koji ne poznaju znamenitosti opštine ovim skrenemo pažnju. Preostalo nam je da postavimo pet novih kanti za smeće koje ćemo, nadam se, završiti do sredine novembra”, kaže Ilić.\n“Sama opština kao jedna buduća, nadam se, dobro plasirana turistička destinacija, ima mnogo potencijala, a ovakve inicijative ulepšavaju prostor, daju mu jedan lepši izgled za ljude koji dolaze da ga posete i značajne su za plasiranje naših turističkih potencijala”, kaže Đokić.\n“Imamo različita ekološka udruženja i planinarsko društvo, udruženja mladih sa različitim temama. Naša lokalna samouprava već četiri godine raspisuje konkurs gde se po projektima dele sredstva koja direktno utiču na prostor i društvo. Mi kao Turistička organizacija imamo razne manifestacije sa udruženjima i građanskim inicijativama, a opština će i dalje nastaviti da podržava ovakav rad kroz konkurse”, ističe Đokić.\nArhive Odaberite mjesec Novembar 2020 (592) Oktobar 2020 (576) Septembar 2020 (531) August 2020 (464) Juli 2020 (529) Juni 2020 (531) Maj 2020 (535) April 2020 (603) Mart 2020 (676) Februar 2020 (454) Januar 2020 (434) Decembar 2019 (483) Novembar 2019 (479) Oktobar 2019 (519) Septembar 2019 (441) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


Obeležen 22. rođendan SOS kanala - USNS\nObeležen 22. rođendan SOS kanala\nU ponedeljak, 22. maja, SOS kanal obeležio je 22. rođendan, promovisao novi logo i novi vizuelni izgled, ali i poslao poruku sportskoj javnosti kakva je budućnost jedine sportske televizije koja dve decenije promoviše samo domaći sport.\n– Ovo nije vreme slavlja. Kakva će biti naša dalja sudbina odlučuje država koja se sve ove godine prema nama ponašala maćehinski, a jedino što smo od nje tražili bilo je da nam omogući, da imamo iste uslove kao naši konkurenti, što do sada nije bio slučaj – izjavio je Dragiša Kovačević, vlasnik SOS kanala, koji ima ozbiljne probleme u poslovanju upravo zbog nelojalne konkurencije.\n– Ako država bude dozvoljavala da TV kanali, koji promovišu samo strani sport, a ne objavljuju čak ni rezultate domaćih timova i reprezentacija i dalje budu van zakona kao do sada, to znači da nam vlast šalje jasnu poruku da Srbiji Sos kanal nije više potreban – dodao je Kovačević, koji godinama ukazuje na nezakonito poslovanje nekih prekograničnih kanala, ali ipak nastavlja u optimističkom tonu.\n– A dok budemo trajali borićemo se da najmladje vratimo na igrališta i u sale, jer podatak da 94% dece ima neki deformitet na telu i da je više od polovine stanovništva gojazno, na to nas obavezuje.\nUdruženje sportskih novinara Srbije čestita kolegama sa SOS kanala 22. rođendan i apeluje na državne organe da spreče nelojalnu konkurenciju i spasu SOS kanal od gašenja, jer ova televizija ima značajan udeo na medijskoj sceni Srbije i veoma važnu ulogu u razvoju srpskog sporta.\nLalatović saopštio spisak igrača za Evropsko prvenstvo\nMali napredak Jankovićeve, Đoković smanjio zaostatak


Vesti > EU usvojila nove propise o elektronskom otpadu\nU Evropskoj uniji strupili su sredinom avgusta na snagu novi propisi o sakupljanju i preradi elektronskog i električnog otpada. Propisi predviđaju da se do 2020. godine u EU odvojeno sakuplja 85 odsto ove vrste otpada.\nTrenutno se u Evropskoj uniji zasebno prikuplja samo trećina ovog opasnog otpada, piše Euraktiv. Veliki problem predstavlja ilegalni izvoz otpada u siromašne zemlje koji je podstaknut visokim troškovima recikliranja.\nKako prenosi Euraktiv, cilj EU je da se sakupi četiri kilograma elektronskog i električnog otpada po stanovniku, što je oko dva miliona od 10 miliona tona koji se godišnje proizvedu u EU.\nStručnjaci procenjuju da će se do 2020. godine količine EE otpada, povećati na 12 miliona tona u EU.\nEvropska komisija je povodom stupanja na snagu izmena direktive saopštila da je e-otpad jedan od sektora u domenu prerade otpada koji se najbrže razvija i pruža mogućnosti za plasiranje sekundarnih sirovina na tržište.\nEvropski komesar za zaštitu životne sredine Janez Potočnik rekao je za Euraktiv da je efikasno korišćenje resursa ključno za zaštitu životne sredine, ali i za inovativni rast u teškim ekonomskim vremenima.\nPrema novim propisima, nacionalne vlasti moraće da dostave informacije o tome gde roba može da se reciklira, uključujući postrojenja za manje proizvode poput mobilnih telefona.\nKako prenosi Euraktiv,propisi će omogućiti članicama da se efikasnije bore protiv ilegalnog izvoza elektronskog otpada. Samo jedna trećina takvog otpada se reciklira u zemaljama u kojima nastaje, kažu istraživači.\nOd nacionalnih vlasti se traži da strože regulišu izvoz elektronskog otpada a izvoznici će tako morati da testiraju opremu, odnosno da utvrde da li radi ili ne, i da obezbede dokumenta o vrsti opreme za koju se sumnja da bi mogla biti ilegalno isporučen.\nNeke grupe za zaštitu životne sredime, kažu da propisi ne idu dovoljno daleko u pogledu ciljeva i rokova, odnosno da bi trebalo da budu postavljeni ambiciozniji ciljevi koji bi se ostvarili u kraćem roku.


Pravila o zaštiti privatnosti – Porto Montenegro Luxury Experience, zvanični veb sajt | Apartmani u Tivtu\nOva Izjava o zaštiti privatnosti se odnosi na veb sajt soda.estate koji je u vlasništvu i kojim upravlja objekat Porto Montenegro Luxury Experience. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: soda.estate. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na enquiries@soda.estate .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na enquiries@soda.estate . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na enquiries@soda.estate . Takođe, svoja pitanja i nedoumice možete da uputite lokalnim organima za zaštitu podataka.


Kako je mlekadžija iz Vajominga pobedio „Aleksandra Velikog“! – U Klinchu\nKako je mlekadžija iz Vajominga pobedio „Aleksandra Velikog“!\nTog dana Rulon Gardner postao je Olimpijski šampion, ali to nije njegov najveći uspeh u karijeri. Više će se pamtiti činjenica da je u finalu porazio najdominantnijeg rvača grčko – rimskim stilom u istoriji rvanja.\nPre tog sudbonosnog meča, Aleksandar Kareljin, nije osetio gorčinu poraza punih 13 godina. Šest godina nije preputio protivnicima ni poen, a onda je došlo finale OI u Sidneju. Na strunjaču su stali trostruki uzastopni Olimpijski, devetostruki svetski i šampion 12 puta šampion Evrope, Kareljin, i malo poznati Amerikanac Rulon Gardner, mlekadžija iz Vajominga!\nRus se posle tog poraza povukao, Amerikanac je to iskoristio i postao šampion sveta godinu dana kasnije. Gardner ne samo da je u finalu porazio najdominantnijeg svetskog rvača, već je postao i prvi Olimpijski šampion u grčko – rimskom stilu iz SAD.


SSP: Izbor Zekićke i ostavka Cvejića dokaz da nema slobode medija - Politika - Dnevni list Danas\nPočetna » Vesti » Politika » SSP: Izbor Zekićke i ostavka Cvejića dokaz da nema slobode medija\nSSP: Izbor Zekićke i ostavka Cvejića dokaz da nema slobode medija\nDanas Online22.12.2020. 14:48\nFoto: (1.) REM (2.) Medija centar\nPovodom izbora Olivere Zekić za članicu Saveta REM-a i predsednicu tog tela, a potom i ostavke člana Saveta Slobodana Cvejića, predsedništvo Stranke slobode i pravde (SSP) reagovalo je u današnjem saopštenju izjavom da je to dokaz da sloboda medija u Srbiji ne postoji.\n„Predsedništvo Stranke slobode i pravde (SSP) zaključilo je danas da je izbor Vučićeve čvrstorukašice Olivere Zekić za predsednicu Saveta REM-a i ostavka člana Saveta prof Slobodana Cvejića koji je bezuspešno pokušavao da učini napredak u demokratizaciji medijske scene, zapravo najbolji dokaz da u Srbiji vlada medijski mrak kao nigde u Evropi“, navodi se u saopštenju.\nOni ističu da je najnovijim događajima u Savetu REM-a potvrđena „nervoza Vučićevog režima“, ali i navodi Freedom house-a, Repotera bez granica, kao i dobrog dela izveštaja Evropske komisije da je Srbija „zarobljena država“.\n„Predsedništvo Stranke slobode i pravde (SSP) smatra da je poslednji trenutak da cela demokratska javnost, i istinske opozicione stranke i nevladin sektor i ugledni pojedinci zajedno krenu u odlučnu akciju odbrane slobode javne reči i da se svi zajedno izborimo za slobodu medija bez koje Srbija ne može biti normalna zemlja“, poručuju iz SSP.\nOlivera ZekićRegulatorno telo za elektronske medijeREMSlobodan CvejićSSPStranka slobode i pravdeBeograd


"Zahvalni smo Dominikanskoj Republici, kao predsedavajućoj, što je stavila na dnevni red razmatranje izveštaja o stanju na KiM. To je deo našeg ranijeg dogovora sa državama članicama da se periodično raspravlja o tome. Važno je da je ta tema sačuvana na agendi Saveta bezbednosti", rekao je Dačić za Tanjug.\nNa "video sednici" učestvovaće predstavnici 15 zemalja članica SB UN, kao i šef Misije UNMIK-a na KiM Zahir Tanin, i ministar Dačić kao predstavnik Srbije.\nKao predstavnik privremenih institucija u Prištini na sednici će učestvovati Glauk Konjufca, inače ministar spoljnih poslova prištinske vlade u tehničkom mandatu.\n"On će, kako je najavljeno, uzeti učešće u radu Saveta bezbednosti, što je promena, jer je do sada učestvovala Vljora Čitaku, kao tzv. ambasador Kosova u SAD. Oni su time stalno pokazivali da ne pridaju značaj Savetu bezbednosti, a očigledno je da zbog njihovih unutrašnjih odnosa i zahteva da se ona smeni sa tog mesta, došlo do ovakve promene", smatra Dačić.\nSama sednica će, s obzirom na okolnosti, verovatno biti kraća.\nKada je reč o eventualnom nastavku dijaloga Beograda i Prištine, Dačić kaže da bi do nastavka dijaloga moglo da dođe i doći će, čim budu ukinute takse i mere reciprociteta.\n"Kada će da budu ukinute, kod njih se to nikad ne zna", dodao je Dačić. Ponavlja da su mere nanele štetu, blokirale dijalog, a da je Beograd pokazao visok stepen konstruktivnosti.\nOčigledno je, kaže, da je problem dublji, jer u Prištini smatraju da dijalog nema o čemu da se vodi i da je to pitanje već rešeno.\nPriština, pojašnjava, polazi od toga da je Kosovo već proglašeno nezavisnom državom, i da treba da bude obeležavano i predstavljano svuda na isti način kao i Srbija, što je, naglašava, potpuno suprotno duhu briselskih razgovora, koji su od početka statusno neutralni.\nNa pitanje ima li kontakata na relacijii Beograd – Brisel, po pitanju dijaloga, Dačić podseća da se time bavi predsednik Aleksandar Vučić, koji je, telefonom pre oko mesec dana razgovarao sa šefom diplomatije EU Žosepom Borelom, a pre desetak dana i sa specijalnim predstavnikom EU za dijalog Miroslavom Lajčakom.\n"Mi pozdravljamo imenovanje Lajčaka kao specijalnog predstavnika EU i nadamo se da će to doprineti oživljavaju dijaloga. Ali, dijalog može da se nastavi samo kada budu ukinute takse, i mere reciprociteta", jasan je šef srpske diplomatije.\n"Ima jedna anegdota, da je, u vreme intervencije Sovjetskog saveza protiv Čehoslovačke, opštinski komitet Danilovgrada zasedao i doneo odluku da se Sovjetski savez povuče odmah iz Čehoslovačke. I onda se javio neko i pitao šta ćemo ako se ne povuče. Odgovor je bio - odmah ćemo da zakažemo novi sastanak opštinskog komiteta. Ovo, otprilike, liči na to", primećuje Dačić.\n"Oni će da uslovljavaju američkog predsednika koga će on da imenuje za svog specijalnog predstavnika? To je smešno, i žalosno", kaže Dačić. Prema njegovim rečima, to pokazuje kakav je bio odnos Prištine sa ranijom administracijom SAD, koja je radila sve što su od nje tražili.\n"Situacija se promenila, ali se nije promenila zato što neko želi da radi u korist Srbije, već su jednostavno otvorili mogućnost da se dođe do dogovora i do dijaloga i mi smo na tome zahvalni i pozdravljamo takav pristup", zaključio je Dačić.


ŠEF KREMLJA ĆE JOŠ 16 GODINA BITI NA VLASTI! Putin predsednik Rusije do 2036?! - Informer\n11:20 Svet 1\nDuma usvojila ustavne izmene, a među njima i to da sa novim ustavom odbrojavanje predsedničkih mandata krene od nule. Na taj način Putin će moći da se po isteku ovog mandata 2024. kandiduje za nova dva šestogodišnja\nVladimir Putin, kojem je prema sadašnjim zakonima ovo poslednji predsednički mandat, mogao bi da bude na čelu Rusije sve do 2036. Duma je juče usvojila ustavne izmene, a među njima i to da sa novim ustavom odbrojavanje predsedničkih mandata krene od nule. Na taj način Putin će dobiti šansu da se po isteku ovog, drugog uzastopnog predsedničkog mandata, 2024. kandiduje za nova dva šestogodišnja.\nObraćajući se juče donjem domu parlamenta, pre nego što su poslanici glasali o ustavnim promenama, Putin je naglasio da je za Rusiju trenutno najbolje da predsednik ima najveća ovlašćenja u državi.\n- Iako se novim ustavnim amandmanima predviđa veća moć parlamenta, predsednička funkcija ipak ostaje najjača u zemlji. Velika predsednička ovlašćenja su apsolutno neophodna za Rusiju. Ipak, narod mora da ima garancije da će izbori biti održani pošteno i tome nema alternative - rekao je Putin.\nO ovome mora da odluči ustavni sud i narod da izglasa na referendumu 22. parila\nOn je dodao da nije saglasan sa predlogom prve žene u svemiru Valentine Tereškove, koja je poslanica njegove Jedinstvene Rusije, da se u ustavu ukine ograničenje na dva predsednička mandata. Međutim, podržao je njen predlog da, sa novim ustavom, odbrojavanje mandata predsednika počne ispočetka.\n- To može da bude opcija, ali pod određenim uslovima. O legalnosti toga morao bi da odluči ustavni sud Rusije. Istovremeno, tako nešto bi morao da podrži narod na referendumu o ustavnim promenama, koji je zakazan za 22. april - naglasio je Putin.\nSvi glasali "za"\nNakon njegovog govora poslanici su izglasali sve dosad predložene ustavne amandmane, uključujući i taj da sadašnji predsednik i bivši predsednici mogu da se kandiduju za nova dva mandata. Od ukupno 450 poslanika Dume svi, osim njih 44, koji su bili odsutni, podržalo je ustavne amandmane.\nDa li će "resetovanje" svih predsedničkih mandata dosad ući u ustav, sada zavisi od mišljenja ustavnog suda, kao i od građana, koji će o tome glasati na referendumu.\nFunkcija predsednika vezana za ličnost\nPutin je juče u parlamentu konstatovao da je funkcija predsednika u Rusiji zasad vezuje za ličnost, ali da će doći vreme kad to neće biti tako.\n- Doći će i to vreme kad funkcija predsednika neće biti poistovećivana sa nekom ličnošću, kad će ona biti bezlična. Sada nije to vreme - rekao je Putin.\nBEZBEDONOSNA I EKONOMSKA POLITIKA SU OTEŽANE! Putin: Promene u svetu su krucijalne i nepovratne!\nSputnjik | Utorak, 10. 03. 2020.\nVostok/Informer | Utorak, 10. 03. 2020.\nPUTIN PORUČIO AGRESORIMA: Ko god na nas krene mačem, NESTAĆE OD MAČA!\nInformer/Tanjug | Utorak, 10. 03. 2020.\nRusija Vladimir Putin predsednik zakoni Vlast mandat\n,, Živeo Putin, SRB i RUSIJA " !!!!!!


Stevan je iskusni IT profesionalac koji radi u oblastima softverskog inženjerstva, poslovne analize, upravljanja projektima i timovima. Iza njega je 15 godina iskustva u implementaciji softverskih rešenja u različitim oblastima (javnom sektoru, osiguranju i finansijama, telekomunikacijama i slično).\nKao vođa tima, odgovoran je za koordinaciju i praćenje projekata (opseg, planiranje i finansije), raspoređivanje članova tima, planiranje i upravljanje, arhitekturu i dizajn rešenja, nadgledanje tehničkih aspekata i dokumentacije, kao i koordinaciju svih tehničkih aktivnosti.\nTehnološki posmatrano, Stevanove primarne oblasti interesovanja su razvijanje custom aplikacija, dizajn i implementacija uslužnih rešenja, kao i integracija različitih sistema – vendorskih i custom – uključujući on premise i cloud rešenja.\nKroz saradnju sa prodajnim timovima i timovima za razvoj poslovanja, Stevan je uključen i u organizaciju prodajnih aktivnosti, planiranje proizvoda i razvoj.


Vesti online / Vesti / Svet / Šinzo Abe - nacionalista kod kuće, diplomata u inostranstvu\nJapanski premijer Šinzo Abe, kome su birači danas ponovo dali priliku da formira vladu, smatra se pragmatičnim i prepredenim političarom, koji je znao da se zbliži sa Donaldom Trampom i Vladimirom Putinom, a da istovremeno nastupa kod kuće sa nacionalističkom agendom.\nJoš jedna šansa za sastav vlade: Šinzo Abe\nAbe (63) je deo treće generacije snažnih japanskih političara, koji je "odgajan" da bude na vlasti, navodi AFP. Njegov deda, Nobusike Kishi, bio je član japanske vlade tokom Drugog svetskog rata i nakratko uhapšen zbog ratnih zločina - iako nikada optužen - da bi posle rata postao premijer i izgradio savezništvo sa Amerikancima.\nAbeov otac Šintaro Abe, bio je šef japanske diplomatije, ali nije uspeo da dođe na čelo vlade. Nakon njegove smrti 1993. godine, Šinzo je seo na očevo upražnjeno poslaničko mesto.\n* Japan: Šinzo Abe vodi na izborima, tajfun Lan nije dovoljno jaka pretnja\n* Japanci nezadovoljni: Putin nadmudrio Abea\n* SAD i Japan spremni za napad na Severnu Koreju\nŠinzo Abe se, zatim, žestoko borio da postane premijer, i kada je to najzad uspeo 2006. godine, postao je, sa 52 godine, najmlađi premijer Japana i prvi rođen posle Drugog svetskog rata.\nOn je, međutim, nakon 12 meseci, napustio taj položaj, ali se vratio na vlast 2012. sa obećenjem da će oživeti japansku privredu i uvesti "diplomatiju koja ima panoramsku perspektivu nad mapom sveta".\nAbe je nedavno skrenuo globalnu pažnju kada je postao prvi strani lider koji je posetio Trampovu kulu u Njujorku, još pre nego što je novi predsednik SAD bio inaugurisan, i tamo se sa Trampom srdačno rukovao u blještavom okruženju.\nTa dvojica obožavalaca golfa, odleteli su zatim na Mar-a-Largo, Trampovo imanje na Floridi, gde je nakon partije "golf diplomatije", američki predsednik pohvalio Abeovu "snažnu ruku" i dodao da je između njih bilo "vrlo, vrlo dobre hemije". Očekuje se da Abe, ojačan posle pobede na izborima, idućeg meseca ugosti Trampa u Tokiju.\nAbe, međutim, neguje i veze sa Putinom, koga je pozvao u njegov rodni grad Nagato, na takozvani "banjski samit", u nastojanju da Japan i Rusija konačno potpišu mirovni sporazum kojim bi i zvanično okončali neprijateljstvo iz Drugog svetskog rata.\nJapan, treća po veličini svetska privreda, uživa najduži period ekspanzije za više od decenije, ali je inflacija tvrdoglavo niska, dok potrošnja ostaje razočaravajuća.\nAbe je na domaćem planu sledio nacionalističku agendu, predlažući izmene pacifističkog ustava, koji su nametnule SAD, kako bi Japan mogao da svoje odbrambene snage pretvori u pravu armiju. To je izazvalo napetosti u odnosima Tokija sa Kinom i Južnom Korejom.\nPoslednjih meseci, njegova podrška u javnosti je bila oslabila, zbog niza skandala, uključujući tvrdnje da je u poslovnim sporazumima favorizovao svoje prijatelje, a pritom nije od pomoći bila ni njegova reputacija arogantnog političara.\nOn je, međutim, hitro reformisao svoju vladu, a ankete su pokazale da javnost odobrava njegovu žestoku reakciju na lansiranje raketa Severne Koreje.\nAbeova supruga Akie, kćerka je poznatog biznismena. Na početku njegovog mandata, pažnju japanskih medija privukla je činjenica da se njih dvoje javno drže za ruke, što je neobičan prizor u Japanu gde se partneri političara retko pojavljuju u javnosti.\nSVET Japan raspustio parlament uoči izbora